Nur-az.com - Lənkəran sakini bələdiyyə sədrinin əlindən özünü yandıracağını deyir\nLənkəran sakini prezidentdən kömək istəyir; “30 ildir istifadəmizdə olan torpaq sahəsini kənd bələdiyyəsi əlimizdən alıb başqa adama satır”\nLənkəran şəhər Digah kənd sakini Məryəm Həşimova prezident İlham Əliyevə, birinci ledi Mehriban Əliyevaya, daxili işlər naziri Ramil Usubova, baş prokuror Zakir Qaralova, ekologiya və təbii sərvətlər naziri Hüseyn Bağırova müraciət ünvanlayaraq kömək istəyib. O, müraciətinin mətbuatda da dərc edilməsi üçün redaksiyamızdan kömək istəyib.\nM.Həşimova bildirir ki, Digah kəndinin də tabe olduğu Şiləvar bələdiyyəsinin sədri Malik Fərzullayev onun və ailəsinin 30 ildən çoxdur istifadəsində olan torpaq sahəsini mənimsəyərək başqa adama satmaq istəyir: “Mənim həyat yoldaşım 12 il öncə rəhmətə gedib. Ondan sonra 11 sotluq həyətimizdə əkib-biçib balalarımı böyütmüşəm. Həmin 11 sot torpaq sahəsinin 6 sotu hələ ərim sağ olarkən onun adına rəsmiləşdirilmişdi. Qalan 5 sot torpağın isə 2013-cü ilin avqust ayında bələdiyyəyə rəsmi müraciət edərək, oğlum Həşimov Vüsalın adına keçirilməsini xahiş etdim.\nHəmin ərazini biz 30 ilə yaxındır əkib biçirik, həmin sahədə yaşı 100 ilədək olan ağaclar vardı. Bələdiyyə sədri məndən buna görə 5 min manat pul istədi. Bildirdim ki, kasıb adamam, maksimum 500 manat ödəyə bilərəm, qanuni rüsum bundan artıq eləmir. Dedi, yox. Bundan bir qədər sonra bizə bəlli oldu ki, bələdiyyə sədri bizim torpaq sahəmizi əlimizdən alıb qonşumuz Kamran Əzimova satmaq istəyir.\nBunun üçün bələdiyyə sədri özünün və icra hakimiyyətində işləyən qaynı İlkin Rəhimovun imkanlarından istifadə edərək, həmin torpaq sahəsinin bizim istifadəmizdən alınaraq bələdiyyənin sərəncamına verilməsi üçün Lənkəran Şəhər Məhkəməsində qərar çıxartdırdı. Sonra da qonşu Kamran Əzimova guya yol vermək adı ilə torpaq sahəmizin hasarını uçurtmaq və yaşıllığı məhv etmək istədi. Biz vəkil tutduq, Apelyasiya Məhkəməsinə, Ali Məhkəməyə şikayət etdik. Mən savadsız adamam, vəkil də məhkəmədə qarşı tərəflə işbirliyinə getdi, nəhayət bizə qarşı çıxarılan qərar qüvvəsində qaldı. Məhkəmələr, məmurlar məni - kimsəsiz adamı eşitmədi. Əksinə, saxta bir sənəd yazıblar ki, guya Kamran Əzimov həmin torpaq sahəsinin əvəzində bizə başqa yerdə torpaq alıb verəcəyinə dair öhdəlik götürüb.\nƏvvəla, bu yalandır, ikincisi də mən 30 illik torpağımı niyə başqa boş sahə ilə əvəzləməliyəm, oğlum yanımdan köçüb gedib başqa yerdə ev tikməlidir? Əslində Malik Fərzullayev bələdiyyə sədri işlədiyi 15 il ərzində - bələdiyyə yaranan gündən indiyədək saxtakarlıqla o seçilib - kənddə bir qarış torpaq sahəsi qoymayıb. Hətta kəndimizdəki məşhur çay tarlasını gecə ilə yandıraraq məhv etdi və sonra torpağı satdı. İndi də camaatın həyətyanı sahələrini əlindən alıb satmaq istəyir...\n2014-cü ilin sonlarından başlayaraq bələdiyyə sədri dəfələrlə torpaq sahəmizin hasarını dağıtmağa cəhd etdi. Hər dəfə özüm və balalarım traktorun qarşısına çıxaraq özümüzü fəda edərək torpağımızı qorumuşuq. Nəhayət, 2015-ci il martın 10-da bələdiyyə sədri biz evdə olmadığımız müddətdə traktor gətirərək hasarımızı uçurub, həyətdəki yaşıllığı məhv edib. Orada 50-dən çox yaşı 10 illərlə olan ağacları məhv edib. Bu hadisədən sonra insult keçirmişəm. Son həddəyəm, bələdiyyə sədri məni özümü yandırmaq həddinə çatdırıb. Mən cənab prezidentdən xahiş edirəm, heç bir qanun tanımayan, özünü az qala padşah kimi aparan bələdiyyə sədrinin qanunsuzluqlarına son qoyması üçün göstəriş verməsini acizanə şəkildə xahiş edirəm. Cənab prezident, mənim son ümidim sizədir, xahiş edirəm səsimə səs verin”./musavat/


“HP” şirkəti mindən çox komponentə malik foton prosessoru yaradıb - AZƏRTAC – Azərbaycan Dövlət İnformasiya Agentliyi\nAZƏRTAC “hi-news.ru” saytına istinadən xəbər verir ki, optik prosessorun iş prinsipi ayrı-ayrı atomlar maqnit sahələrinin qarşılıqlı əlaqəsini müəyyənləşdirən modelə əsaslanır. Bu modelə əsasən, atomların hər biri fırlanır və onun fırlanma istiqaməti “yuxarı” və ya “aşağı” mənasını ifadə edir. Müəyyən nöqtədən yuxarı temperaturda olan ferromaqnit materiallarda atomların fırlanma istiqamətləri onların istilik dəyişiklikləri hesabına xaotikdir. Ancaq temperatur aşağı düşdükdə, ilk növbədə, atomlar arasındakı qarşılıqlı əlaqə önə çıxır və onların fırlanma istiqamətləri qaydasına düşür.\nBelə prosessorlar hələ ki tam dəyərli kompüter elementi olmasalar da, müəyyən məsələlərin (məsələn, kompüter qrafikası alqoritmlərinin emalı və ya başqa böyük məlumat massivinin emalı) icrasında sürətləndirici rolunda xidmət edə bilərlər.\nAZERTAG.AZ :“HP” şirkəti mindən çox komponentə malik foton prosessoru yaradıb


Büdcəni yeyən nəzarətedici qurumlar\nNeftin ucuzlaşması ilə dövlət büdcəsində yaranan gərginliyin çözülməsi yönündə hökumətin çabaları büdcənin əvvəlki ilə nisbətən üçdən birinin – 8 milyard manatının azalması ilə sonuclandı. Bu 8 milyardın isə sadə vətəndaşın, elmi işçinin, müəllimin maaş kartından “yoxa çıxması” acı gerçəkdir. Bəs büdcəni talayan kimlərdir və dövləti, onun büdcəsini bu talandan necə qurtarmaq olar? Büdcənin talanmasında başlıca rolun nəzarətedici qurumların və hüquq mühafizə poqonlarının oyndığını demək olar. Fikir verin, dövlət orqanlarının, nazirliklərin, onların yanındakı qurumların hamısının daxili nəzarət orqanları, aparatları, bir-birini təkrarlayan şöbələri, idarələri, departamentləri həmin nazirliyə, orqana ayrılan vəsaitin ortalıq yarısına yiyələnir. Başlıca işi görənlər isə qəpik-quruşun ümidinə qaldıqlarından qanunsuz yollarla ciblərini doldurmağa üstünlük verirlər. Təbii, bu doldurmadan həmin nəzarətedici qurumlara da pay düşür. Beləliklə, rüşvətə, korrupsiyaya geniş meydan açılır və bu meydanda “quru yurdda qalan” elə sadə vətəndaş olur. Fikrimiz analaşılsın deyə, məsələn, İqtisadiyyat Nazirliyi yanında Sahibkarlığa Kömək Milli Fondunun, Antinhisar Siyasəti və İstehlakçıların Hüquqlarının Müdafiəsi Dövlət Xidmətinin (ASİHMDX) başlıca görəvinin rüşvət , korrupsiya qarşılığında köməkçilik, xidmətçilik etdiyini vurğulayaq. ASİHMDX-nın işi istehlakçı hüququnun pozulması barədə şikayətçilərə hüquq pozucusunun qanunsuz cavabını təkrarlamaqdırsa, büdcədən bu qurumun maliyyələşməsinə nə hacət? Hüquq mühafizə orqanlarına gəldikdə isə xidməti görəvin poqonla uzlaşmasının əsassız büdcə xərclərinə, sosial ədalətsizliyə nədən olması rahatsızedici haldır. Vergilər Nazirliyindən tutmuş Gömrük Komitəsinə, Ədliyyə Nazirliyinə kimi az qala on işçidən biri generaldır! (??) Hər qurumun da öz qospitalı, öz poqonlu həkimləri, öz cinayət – istintaq departamenti, öz poqonlu vergi, rüsum yığanları, araşdırmaçıları , müstəntiqləri , poqonlu mətbuat, maliyyə idarələri və s. və i.a.!!??\nLap elə Müdafiə Nazirliyi, Daxili İşlər Nazirliyi, Fövqəladə Hallar Nazirliyi, Xüsusi Dövlət Mühafizə Xidməti, Baş Prokurorluq olsun, maliyyə, mətbuat, tibbi və s. xidmət işçilərinin poqon daşımasının büdcəyə nə qədər ziyan vurması açıq-aşkar deyil? Bu qurumların mülki işçilərdən təşkil olunmasından dövlət nə itirər? Özü də belə “poqon xidməti”nin korrupsiyaya yol açması da söz qonusudur. Döyüşlərdə canını verən hərbçilərlə görüm-baxımla, məsələn, maliyyə xidmətində “döyüşənlərin” maliyyə durumlarına baxın! Ölkənin baş(lıca) nazirliyinin Müdafiə Nazirliyi olması təbidir. Canını xalq üçün, vətən üçün qoyanlar da bu nazirliyin döyüşçüləri olduğu halda, mülki xarakterli işlərdə poqon gəzdirənlərdən də az əmək haqqı alırlar!(??) Müdafiə Sənayesi Nazirliyinin baş(lıca) nazirliyin yanına verilməsi də büdcə xərclərinin azalmasına nədən olar. Xüsusi Dövlət Mühafizə Xidmətinin Prezidenti qorumaqdan başqa elə bir işi görsənmir. Prezident Administrasiyası, Nazirlər Kabineti, Milli Məclis binalarında minlərlə manat qarşılığında keşik çəkməyi, qəbula gələn xanımların çantalarını eşələməyi, eldə deyildiyi kimi, nənəm də bacarar. Eyni zamanda DİN-in nəzarətilə mülki mühafizə yolu ilə də binaların mühafizəsini təşkil etmək olar.\nBiz hərbi çinə – poqona, nəzarət etməyə qarşı deyilik. Amma dədə-babalarımız demiş, çörəyi ver çörəkçiyə.., poqonu da döyüşçüyə. Məmməd Araz da yaxşı deyib : BİR AZ DA ƏSGƏR ŞƏRƏFİ İLƏ YAŞAYAQ !


“Hərə xaricdən bir ideya gətirir, ölkə xaosa sürüklənir“ - Gülər Əhmədova | İnter Press\n04 Sentyabr 2021, 15:12\n“Hərə xaricdən bir ideya gətirir, ölkə xaosa sürüklənir“ – Gülər Əhmədova\nMüasir Müsavat Partiyasının sədr müavini Gülər Əhmədovanın Yenisabah.az-a müsahibəsi:\n– Gülər xanım, son zamanlar qadınlara qarşı zorakılıq halları xeyli artıb. Sizcə, buna səbəb nədir?\n– Azərbaycan cəmiyyəti zorakılıq məsələlərinin nəticələri ilə maraqlanır, lakin baş vermə səbəblərini araşdıran yoxdur. İlk səbəb odur ki, Azərbaycan demokratik ölkə olsa da, ailələrdə və məişətdə adət-ənənələr çox köklüdür.\nİkinci səbəb isə odur ki, internetin, sosial şəbəkələrin inkşafı patriarxal ailələrdə böyüyən uşaqları liberal düşüncə tərzinə aparıb çıxarır. Məsələn, ailə qərar verir ki, qızları necə davranmalıdır, evə nə zaman gəlməlidir, harada işləməlidir və s. Lakin qız bunları qəbul etmir, hesab edir ki, saat 10-11-də evə gedə bilər, istədiyi hər şeyi edə bilər və s. Artıq ata-ana ilə övlad arasında münaqişələr yaranır.\nCəmiyyətdə böyük bir burulğan başlayıb. İki qüvvə, iki sistem vuruşur. Patriarxal cəmiyyətlə liberalist cəmiyyət üz-üzədir. Bu səbəbdən qurbanların sayı durmadan artır.\nQloballaşmanın, Avropanın, Qərbin gənclərə təsiri güclüdür. Onlar sürətlə Qərb standartlarına uyğunlaşırlar. Lakin Azərbaycan cəmiyyətinin böyük bir kəsimi Şərq mentaliteti ilə yaşayır. Şərq mentaliteti ilə yaşayanlarla Qərbə üz tutanlar arasında böyük bir qarşıdurma var. Bu qarşıdurmanın qabarıq şəkildə üzə çıxdığı nöqtələrdən biri ailə münasibərləridir. Cəmiyyətin başqa sahələrində də var. Lakin ailə münasibətlərində daha qabarıq görünür.\nBu qarşıdurmalar hər gün cinayət xəbərləri eşitməyimizə səbəb olur. Ər arvadının başını kəsdi, qardaş bacısını bıçaqladı və s. Cinayət xəbərləri birmənalı şəkildə artan xətt üzrə davam edəcək. Bu fərdlərin mübarizəsi deyil. Azərbaycanda üz-üzə gələn iki sistemin müqayisəsidir və yaxın vaxtlarda həll olunmayacaq.\n– Nəyə görə həll olunmayacaq, hansı problemlər yarana bilər?\n– Azərbaycan geopolitik, coğrafi ərazidə yerləşir. Bir tərəf İrandan keçən narkotik vasitələr,dini təsirlər, təriqətlərə yönələn gənclərdən ibarətdir.\nDigər tərəf isə şübhəsiz ki, həm Avropa təhsili alıb geri dönən gənclər, həm də o təhsili almasa belə, Avropaya doğru gedən gənclərdir. Onları bir neçə qrupa bölmək olar. Məsələn feministlər, LGBT tərəfdarları, ekoloji problemlə məşğul olanlar və s. Bu kəsimlər arasında gözlə görünməyən ciddi mübarizə gedir.\n– Bu durumda dövlət nə etməlidir, hansı addımlar atıla bilər?\n– 1998-ci ildə Gənclər Təşkilatlarının iştirak etdiyi SSRİ Gənclər forumu keçirildi. Həmin Gənclər Forumunda Heydər Əliyev cənabları, proqram xarakterli çıxışı zamanı bugünkü günün proqnozunu vermişdi. Bu günkü gündən çıxış yolu olaraq isə İslam əxlaqı üzərində sabitlənmiş dərsliklər, bilik sistemi yaradılmasını Nazirlər kabinetinə tapşırdı. Lakin hökumət bu işlə məşğul olmadı.\nBu gün orta məktəblər, məktəbəqədər təhsil müəssisələrində ideologiyasızlaşdırılmış kəsimin yetişməsi çox böyük problemdir. İslam əxlaqı üzərində, Azərbaycançılıq ideologiyasının orta məktəblərdə, məktəbəqədər hazırlıq müəssisələrində uşaqlara işlənilməsi və müvafiq ideoloji xəttin hazırlanması üçün Heydər Əliyevin verdiyi tapşırılar həyata keçirilmədi, ən azından indiki dövrd dövlətimizin tədbir görməsi mütləqdir.\n– Gənc nəsillə yaşlı nəsil arasında münaqişə nədən irəli gəlir?\n– Bu gün cəmiyyətdə ailə insitutu məhv olur. Gənc nəsillə yaşlı nəsil arasında olan münasibətlərin biabırçı bir formaasına gəlib çıxmışıq. Qadınlara, uşaqlara münasibət çox dözülməz hal alıb. Söyüş söymək, kobud davranış, insanlara yuxarıdan aşağı baxmaq təssüfki cəmiyyətimizdə, mətbuatımızda adi hala çevrilib.\nBu gün Azərbaycan cəmiyyətinin tərbiyə götürəcəyi insanlar şou-biznes nümayəndələri olub. Həmin şou-biznes əhli ki onların özlərinin də bir çox məsələlərdə, ailə həyatlarında problemləri var. Azərbaycan televiziyaları, internet məkanı şou biznes əhlinin həyatını süni surətdə gənclərimizə “sırıyır”.\nAilə problemlərinin ən önəmli səbəbi Azərbaycan gəncliyinin ideyasızlaşdırılmasıdır. Hər kəs müxtəlif ölkələrdən bir ideya gətirir və ölkədə xaos yaranır. Bu xaosun nəticələri qətillər, çox böyük boşanma faizlərinə səbəb olur”.


Şərq Tərəfdaşlığı sammitinin birgə bəyannaməsi qəbul edilib\n09:18 16.12.2021 Siyasət\nBrüsseldə keçirilmiş Şərq Tərəfdaşlığının (ŞT) 6-cı Zirvə Görüşündə ŞT ölkələri və Avropa İttifaqına üzv ölkələrin qəbul etdiyi birgə bəyannamədə bir daha sübut olundu ki, Avropa İttifaqı Şərq Tərəfdaşlığının bütün tərəfdaş ölkələrinin müstəqilliyi, suverenliyi və beynəlxalq səviyyədə tanınmış sərhədlər çərçivəsində ərazi bütövlüyünə öz dəstəyini ifadə edir.\nQaziler.az Report-a istinadla xəbər verir ki, Şərq Tərəfdaşlığı regionunda mehriban qonşuluq münasibətlərinə, etimad quruculuğu tədbirlərinə, regional əməkdaşlığa, nəqliyyat əlaqələrinin gücləndirilməsinə dəstək ifadə olunub.\nQeyd edək ki, bu məqamlar tamamilə Azərbaycanın post-münaqişə gündəliyinə uyğundur.\nŞərq Tərəfdaşlığı regionunda münaqişədən əziyyət çəkmiş əhaliyə yardımın vacibliyi qeyd olunur.\nAzərbaycanla Avropa İttifaqı arasında yeni ikitərəfli müfəssəl sazişlə bağlı aparılan danışıqlarda əldə edilmiş tərəqqi alqışlanır.\nCənub Qaz Dəhlizi layihəsinin başa çatması alqışlanır. Qeyd olunur ki, Cənub Qaz Dəhlizi Avropaya qaz mənbələrinin və marşrutunun şaxələndirilməsidir.\nBununla da Avropa İttifaqı Azərbaycanın dəstəyi ilə ərsəyə gəlmiş qlobal layihəyə öz dəstəyini ifadə edib.\nSənəddə bütün ölkələrin peyvəndlərdən bərabər səviyyədə istifadə etməsinin vacibliyi qeyd olunur. Bununla da Aİ faktiki olaraq Qoşulmama Hərəkatının sədri, Azərbaycanın dövlət başçısı Prezident İlham Əliyevin “peyvənd millətçiliyi”nə qarşı mövqeyinə dəstəyini ifadə edib.\nAzərbaycan bəyannamənin Belarusun daxili işlərinə aid olan bəndinə qoşulmadı. Bununla Azərbaycan bir daha nümayiş etdirdi ki, onun üçün ölkələrin suverenliyinə hörmət, daxili işlərinə müdaxilə edilməməsi qırmızı xəttdir. Azərbaycan insan hüquqları, humanitar məsələlərlə bağlı siyasiləşdirilmiş yanaşmanı, ikili standartları qəbul etmir. Azərbaycan öz dostlarını heç vaxt darda qoymur.


Azərbaycan XİN başçısı İsveçrənin Gürcüstandakı səfirliyinin Bakı ofisinin rəhbərini qəbul edib - Trend.Az\nAzərbaycan XİN başçısı İsveçrənin Gürcüstandakı səfirliyinin Bakı ofisinin rəhbərini qəbul edib\nSiyasət Materials 14 Dekabr 2006 19:34\n2006-cı il dekabrın 14-də Azərbaycan Respublikasının xarici işlər naziri Elmar Məmmədyarov İsveçrənin Gürcüstandakı Səfirliyinin Bakı ofisinin rəhbəri Alein Quidettini (Alain Guidetti) qəbul edib. Bu barədə Trend Xarici İşlər Nazirliyinə istinadən xəbər verir.\nSəmimi qəbula görə təşəkkürünü bildirən A.Quidetti Azərbaycana etdiyi səfərdən məmnun olduğunu ifadə edib, İsveç tərəfinin Azərbaycanla ikitərəfli münasibətlərin genişləndirilməsində maraqlı olduğunu bildirib və bunun üçün əlindən gələni əsirgəməyəcəyini bildirib. O, Azərbaycanda sosial-iqtisadi sahələrdə uğurla aparılan islahatlara toxunaraq, ölkə iqtisadiyyatının yüksək göstəricilərlə inkişaf etdiyini söyləmişdir.\nNazir E.Məmmədyarov Azərbaycanla İsveçrə arasında ikitərəfli münasibətlərin inkişaf etdirilməsinin tərəfdarı olduğunu qeyd edərək, bu əlaqələrin, xüsusi ilə iqtisadi sahədə möhkəmləndirilməsinin vacibliyini vurğulayıb. O, regionda irimiqyaslı iqtisadi layihələrin həyata keçirilməsi, həmçinin ölkə rəhbərliyi tərəfindən neft və qaz sektoru ilə yanaşı, qeyri-neft sektoru, xüsusən də kənd təsərrüfatı sahəsinin inkişafı üçün xüsusi diqqət yetirilməsi sayəsində Azərbaycanda iqtisadiyyatının sürətlə inkişaf etdiyini bildirib.\nE.Məmmədyarov Ermənistan-Azərbaycan, Dağlıq Qarabağ münaqişəsinə də toxunaraq, Ermənistanın Azərbaycana qarşı apardığı təcavüzkar və işğalçı siyasəti, etnik təmizləmə praktikası və münaqişənin Ermənistan tərəfinin qeyri-konstruktiv mövqeyi nəticəsində indiyədək həll edilməməsinin ümumilikdə regionda sülh və təhlükəsizliyin bərqərar olunmasına ciddi maneə olduğunu bildirib.


Tanınmış jurnalist Sumqayıtın icra başçısının keçmişi ilə bağlı maraqlı məqamlar açıqlayıb\nPrezident İlham Əliyev: “Vəzifəli şəxslərin uşaqları, yaxınları qudurğanlığa yol verirlər, insanları təhqir edirlər, özlərini apara bilmirlər. Kim onlara bu statusu verib? Onların güvəndiyi adamları mən təyin eləmişəm vəzifəyə, mən də lazım bildikdə çıxaracağam. Əgər bir də bilsəm ki, kiminsə ailə üzvü xuliqanlıq edib, özünü apara bilmir, o adam həbs ediləcək…”\nİnternetdə axtarış verərkən ən çox rast olunan adlardan biri Sumqayıt şəhər İcra hakimiyyətinin başçısı Zakir Fərəcovdur. Bu da təsadüfi sayılmır. Adı qalmaqallarda, qətllərin sifarişində hallanan bu məmurun keçmişdəki və indiki fəaliyyəti o qədər qaranlıq və xoş olmayan hadisələrlə zəngindir ki, sadə vətəndaş da Fərəcov soyadlı icra başçısını tanımamış deyil.\nKimdir Zakir Fərəcov?\nZakir Fərəcovun keçmişinə və bu günkü fəaliyyətinə nəzər salmazdan öncə onun rəsmi sənədlərdə qeyd olunan tərcümeyi- halına diqqət edək:\n1972-ci ilin noyabr ayından 1974-cü ilin noyabr ayınadək Murmansk vilayətinin Severomorsk şəhərində keçmiş Sovet Ordusunda həqiqi hərbi xitmətdə olmuşdur.\n1975-ci ildə D.Bünyadzadə adına Xalq Təsərrufatı İnstitutunun "Sənaye İqtisadiyyatı" fakültəsin axşam şöbəsinə daxil olmuş, 1980-cı ildə həmin İnstitutu bitirmişdir.\n1978-ci ildə Sumqayıt şəhəri Mənzil Kommunal Təsərrufatı birliyində şöbə rəisi, 1981-ci ildə baş direktorun müavini, 1988-ci ildə Mənzil Kommunal İstehsalat birliyinə baş direktor təyin olunmuşdur.\n1999-cu ildə keçirilən bələdiyyə seçkilərində iştirak etmiş və Sumqayıt şəhər bələdiyyəsinin sədri seçilmişdir. 2005-2015-ci illərdə isə Abşeron Rayon İcra Hakimiyyətinin başçısı vəzifəsində çalışmışdır.\nAzərbaycan Respublikası Prezidentinin 2 sentyabr 2015-ci il tarixili Sərəncamı ilə Sumqayıt şəhər İcra Hakimiyyətinin başçısı təyin olunmuşdur. Ailəlidir, 4 qızı, 1 oğlu, 5 nəvəsi var.\nRəsmi qeydlərə nəzər yetirəndə Zakir Fərəcovun xoşbəxt anlarının 1999-cu ildən başlamış olduğunu görürük. Böyük bir şəhərin Bələdiyyə sədri olan şəxsin 6 il sonar icra başçısı təyin olunmasını təsadüf adlandırmaq sadəlövhlük olar. Təbii ki, Zakir Fərəcovun Sumqayıt şəhər bələdiyyəsinin sədri olduğu illərdəki fəaliyyəti də buna əsas vermir. Çünki, bu şəxs bələdiyyə sədri olarkən Sumqayıtda qanunsuz yolla satdığı torpaqların mübahisəsi hələ də bitməyib. Bununla yanaşı sədr kimi rüşvəti birbaşa özü qəbul edənlərdən biri olaraq Fərəcovun şəhərdə qohumlarından başqa yaxşılıq etdiyi kimsəyə rast olmaq mümkün hal deyil.\nBələdiyyə sədri olarkən Sumqayıtda insanların problemlərinə biganə qalmaqla diqqət çəkən şəxsin sonradan İcra başçısı kimi mühüm bir vəzifəyə təyin olunmasına bir sıra səbəblər göstərilirdi. Xüsusən də onun bir çox qruplaşmalara bağlı olması fikri daha yayğın idi.\nNəticədə arxasında böyük güc tapan Zakir Fərəcov rəqiblərini qabaqlayaraq ilk addımını atmış oldu. 2005-ci ildə Abşeron icra hakimiyyətinin başçısı təyin olunan bu şəxs rayonda qanundan kənar qərarları və tapşırıqları həyata keçirməkdə çətinlik çəkmədi. Hətta bəzi şikayətçilərlə kriminal aləmə xas olan dillə danışan Fərəcovun uzaq keçmişindəki adətlər də Abşeronda yada salındı.\nİcra başçısının torpaqların satışı zamanı kütləvi rüşvət toplama əməliyyatı rayon sakinlərinin etirazına səbəb olsada narazılıq edənlər ən qəddar yolla susduruldu . Bundan başqa iri və xırda oyektlərin sahiblərini hər ay müxtəlif tədbirlər adı ilə icra hakimiyyətinə çağıran Zakir Fərəcov tələblərini irəli sürürdü. Bu tələblər obyektlərin ölçüsündən asılı olaraq icra başçısının “ehtiyyat fonduna” və ya şəxsi büdcəsinə müxtəlif məbləğdə pulların ödənilməsindən ibarət idi. Etiraz edən və ya “yoxdur” deyən obyekt sahibi gəlir yerini bağlamalı, icra başçısının istəyini yerinə yetirənə qədər fəaliyyət göstərməməli idi. Məhz müxtəlif qanunsuz yollarla istəyinə çatan Zakir Fərəcovu çox əsəbləşdirənlər daha ağır cəzaya məruz qalırdılar. Necə ki, Saray bələdiyyəsinin sədri cəzalandırıldı.\nAmansız qətlin sifarişçisi kimdir?\n8 iyun 2015-ci ildə Azərbaycanda amansız qətl hadisəsi baş verdi. Saray bələdiyyəsinin sədri Vəsilə Əbdülhəsənova və həyat yoldaşı Vəfadar Əbdülhəsənov qətlə yetirildilər. Hadisə gecə saatlarında onların yaşadığı Saray qəsəbəsindəki evlərində qeydə alınıb. Belə ki, qatillər bələdiyyə sədrinin başını kəsib, həyat yoldaşının isə güllə ilə ürəyindən vurublar. Üstəlik, izi itirmək üçün evi yandırmışdılar.\nÖlkə mediasında bu dəhşətli qətllə bağlı geniş məlumatlar verilib. Mediada, Saray bələdiyyəsinin sədri və onun həyat yoldaşının qətlindən sonra olayda Abşeron Rayon İcra Hakimiyyətinin başçısı Zakir Fərəcovun adı hallanmağa başlayıb. Qatil Fədai Hüseynovu Z.Fərəcovla bağlayan bir çox tellərin varlığı da bu haqda fikirlərin heç də əsassız olmadığını ortaya qoymuş oldu.\nAraşdırmalar nəticəsində məlum olur ki, Fədai Hüseynov bir vaxtlar Abşeron Rayon İcra Hakimiyyətinin başçısı Zakir Fərəcovun bacısı Nərgiz xanımın da sürücüsü işləyib. Fədail və Vüqar qardaşları Abşeron rayonunda, xüsusən də Saray qəsəbəsində torpaq satışı məsələsində Z.Fərəcovun Abşeron Rayon İcra Hakimiyyətinin Memarlıq və tikinti şöbəsində işləyən bacısı oğlu Elgiz Fərəcov və qətlə yetirilən bələdiyyə sədri ilə əlbir işləyiblər. Bu həmin Elgiz Fərəcovdur ki, ötən il mətbuatda onun hüquq-mühafizə orqanları tərəfindən saxlanıldığına dair məlumatlar yayılmışdı. Həmin məlumatlarda bildirilirdi ki, onun həbsinə səbəb qeyri-qanuni torpaq satışı təşkil etməsi və bu zaman başqasının etibarından sui-istifadə etməsi olub. Şikayət əsasında həyata keçirilən əməliyyat təbiri nəticəsində həbs olunan E.Fərəcov dayısı Zakir Fərəcovun müdaxiləsi nəticəsində bir müddət sonra sərbəst buraxılıb. Z.Fərəcov bu hadisənin onun nüfuzuna və gələcək planlarına zərbə vuracağından narahat olaraq bacısı oğlunu həbsdən qurtarıb. Həbsdən çıxan E.Fərəcov isə əvvəlki əməllərini davam etdirib və Abşeronda torpaq biznesinin əsas fiqurlarından biri kimi fəaliyyətini davam etdirir.\nQətldə şübhəli bilinənlər necə təmizə çıxdı?\nDeyirlər bəzi məmləkətlərdə qanun hörümçək toru kimidir. Zəiflərin ilişib qaldığı toru Fərəcov kimilər deşib keçir.Amansız qətldə şübhəli bilinən Zakir Fərəcov və qohumları Prezidentin tapşırıqlarına və xəbərdarlıqlarına məhəl qoymamaqda davam edirlər. Əgər elə olmasaydı bu məmur öz yaxın qohumu- bacısı oğlu Elgiz Fərəcova böyük səlahiyyət verib qanunsuz əməllərinə sahib çıxmazdı. Hətta törətdiyi qanunsuz əməllərə, vətəndaşları aldatdığına və dələduzluq etdiyinə görə həbs olunan birinə sahib çıxıb və həbsdən sonra ona daha böyük səlahiyyət verməzdi. Nəzərə alsaq ki, Elgiz Fərəcov dayısının xeyir-duası ilə silahlı qoçu dəstəsi saxlayıb və dəstə bir ailəni qətlə yetirib. Yuxarıda qeyd etmişdim ki, Zakir Fərəcovun keçmişdən gələn və indi də hörmət bəslədiyi bir adəti var. Bu adətə görə qoçuluq və ya quldurluq edib qanunları tanımayan şəxslərə hörmətlə yanaşmaq lazımdır.\nZakir Fərəcov Prezidentin xəbərdarlığını unudub\nMəhz bacısı oğlunun da bu cür yetişməsində maraqlı olan icra başçısı ölkə başçısının onun kimi məmurlara xəbərdarlığına məhəl qoymamaqdadır. Həmin xəbərdarlığın qısa bir hissəsini Fərəcovun diqqətinə çatdırmağı özümə borc bilirəm: “Vəzifəli şəxslərin uşaqları, yaxınları qudurğanlığa yol verirlər, insanları təhqir edirlər, özlərini apara bilmirlər. Kim onlara bu statusu verib? Onların güvəndiyi adamları mən təyin eləmişəm vəzifəyə, mən də lazım bildikdə çıxaracağam. Əgər bir də bilsəm ki, kiminsə ailə üzvü xuliqanlıq edib, özünü apara bilmir, o adam həbs ediləcək…”\nOla bilsin ki, Zakir müəllim bu xəbərdarlığı unudub. Unudubsa belə bu yenə saymamazlıq hesab olunur. Ölkə başçısının xəbərdarlığına məhəl qoymayaraq yenə öz bacısı oğlunun qudurğanlığına şərait yaradan icra başçısı hələ ki, cəzalardan yaxasını qurtara bilir. Kiminsə qohumu olduğunu deyib istədiyini etmək, hazırda isə Sumqayıtda qanunsuz əməllərini davam etdirmə səlahiyyəti qazanan Zakir Fərəcovun bir gün qanunla cəzalanacağına əminəm. Kimlərləsə yaxını olmaq qanunları tapdalamaq səlahiyyətini heç kimə vermir. O cümlədən Fərəcovlara…/jam.az\nP.S. Yazıda dərc olunmuş fikirlər müəllifin şəxsi mülahizəsidir. Qarşı tərəfi də dinləməyə hazırıq.


Avropa İttifaqı Cənubi Qafqaza və ümumilikdə "Şərq Tərəfdaşlığı"na böyük diqqət ayıracaq – Azərbaycanın xarici işlər naziri\nAvropa İttifaqı Cənubi Qafqaza və ümumilikdə "Şərq Tərəfdaşlığı"na böyük diqqət ayıracaq – Azərbaycanın xarici işlər naziri\nSiyasət 10 Dekabr 2008 17:06 (UTC+04:00)\nBelçika, Brüssel, 10 dekabr/ Tren , müxbir A.İsmayılova/ Brüsseldə Avropa İttifaqı və Cənubi Qafqaz ölkələri arasında danışıqlardan sonra Azərbaycanın xarici işlər naziri Elmar Məmmədyarovun Trend - a müsahibəsi\n- Cənab nazir, Avropa İttifaqının Azərbaycan, Ermənistan və Gürcüstanla danışıqlarında əsas müzakirə mövzusu nə olub və Ermənistanın xarici işlər naziri ilə ikitərəfli görüş keçirmisinizmi?\n- Ermənistanın xarici işlər naziri ilə ayrıca görüşməmişəm. Üçtərəfli görüşdə Avropa Ittifaqının xarici siyasət və təhlükəsizlik siyasəti məsələləri üzrə ali komissarı Xavyer Solana və Avropa Komissiyasının xarici əlaqələr və Avropa Qonşuluq Siyasəti üzrə komissarı Benita Ferrero -Valdner də iştirak edib. Biz ümumi məsələləri müzakirə etmişik.Gürcüstandakı hadisələrdən sonra Aİ Cənubi Qafqazda sülhün təmin olunması üçün səy göstərir. Gündəlikdə, sülhün təmin edilməsi baxımından vacib olan enerji, nəqliyyat məsələləri dayanır və tezliklə sülh əldə edilməsi üçün Aİ öz tərəfindən səy göstərməyə çalışır.\n- Aİ - nin Cənub qaz dəhlizi üzrə yeni strategiyasına dair mövqeyi necədir? Son həftələrdə Xəzər regionu, Avropanın enerji təhlükəsizliyi mənbəyi kimi Aİ-də çox vacib müzakirə mövzusu olub.\n- Həqiqətən də, danışıqlar zamanı müxtəlif mövzuları müzakirə etmişik. Lakin başlıca məqsəd enerji məsələləri olub. Enerji ehtiyatlarının ixracının müxtəlif yolları var. Aİ Nabucco layihəsi, TGİ (Türkiyə -Yunanıstan - İtaliya), TAP (Transadriatik layihə) üzrə Türkiyə vasitəsilə ixrac barədə məsələ qaldırıb. Bütün bunlar hələlik müzakirə edilir və hər bir layihə üzrə çox sayda element olduğu üçün, onlardan hansının prioritet olacağını demək tezdir. Şirkətlər məsələsi, maliyyə problemləri və s. dayanır. Lakin hiss edirəm ki, gələn il Aİ bu məsələlərə daha çox maraq göstərəcək, Cənubi Qafqaza və ümumilikdə həm Azərbaycan, Ermənistan və Gürcüstan, həm də Moldova, Ukrayna və Belarusla əməkdaşlığı nəzərdə tutan "Şərq Tərəfdaşlığı"na daha çox diqqət ayırmaqda maraqlıdır.\n- Aİ-nin altı ölkəyə təklif etdiyi "Şərq Tərəfdaşlığı" özlüyündə geniş layihədir və azad ticarət zonasının yaradılmasını da nəzərdə tutur. Azərbaycan belə əməkdaşlığa hazırdırmı?\n- Biz dekabrın 3 - də Aİ - dən "Şərq Tərəfdaşlığı" üzrə sənəd almışıq. Hazırda onu təhlil edirik. Əlbəttə, bəzi məsələlər bizim üçün maraqlıdır. Məsələn, vizaların verilməsi ilə bağlı problemlərin aradan qaldırılması məsələsi. Burada, həmçinin, münaqişənin nizamlanması, enerji məsələlələri, mübadilə üzrə bir çox maraqlı elementlər var. Avropa Qonşuluq Siyasəti həm də Ağ dəniz ölkələrini əhatə edir. Aİ "Şərq Tərəfdaşlığı" ölkələrini xüsusi olaraq ayırıb. Azad ticarət zonasının yaradılmasına gəldikdə isə, bu məsələni hökumət daxilində öyrənmək lazımdır. Burada ÜTT-yə daxil olmaq, iqtisadi inkişafı, yerli istehsalçıların mülkiyyətinin müdafiəsi və digər məsələlər dayanır. Bu məsələyə İqtisadi Inkişaf, Sənaye və Energetika nazirlikləri cəlb olunacaq. Həmin nazirliklər məsələni diqqətlə öyrənməlidirlər.\n- Avropa ölkələrinə səfər etmək istəyən Azərbaycan vətəndaşlarına vizaların verilməsi ilə bağlı problemlərin aradan qaldırılması yolunda nə dərəcədə irəliləyiş gözləmək olar?\n- Bu, bizim hər dəfə qaldırdığımız məsələdir. Azərbaycan vətəndaşları viza alarkən maneələrlə qarşılaşırlar. Aİ-nin buna cavab olaraq irəli sürdüyü nüanslar var. Məsələn, readmissiya üzrə qanun. Düşünürəm ki, danışıqlar prosesində bu məsələni nizamlaya biləcəyik. Xarici işlər naziri kimi mənim üçün, ilk növbədə, vətəndaşlarımıza əziyyət verilməməsi vacibdir.


Rafiqtagi.com | Hadi Qaraçay "Ölüm elçiləri"\nİlk tanışlığım kiçik bir öyküsünün farscaya çevirisiylə başladı: "Tez-tez şəkil çəkdir". Rafiqi çox az bənzəri olan yazıçılardan gördüm. Rasim Qaracanın "Div" qoşuğu sankı Rafiq Tağıya baxılıb, onu rəsm edərkən yazılıbdır. Sadəcə onun iddiasız olduğu o qoşuqda qələmdən düşüb. Rafiq Tağı örnəyi az olan iddiasız yazıçılardan olub.\nRafiq Tağı bütün yumşaqlığı, yoldaşca baxışı, görüşü, davranışıyla birlikdə insani dəyərlərin qorunma prinsiplərinə toxunurkən çox acımasız davranan bir aydın, bir ziyalı tipi sərgiləyibdir.\nDin qonusunda islama qarşı hansıysa özəl bir aleqiasi olduğunu sanmıram. Vətəndaşı olduğu ölkədən tutmuş, ölkəsinin yerləşdiyi bölgəyə kimi və bütün dünyaya yayılmış fundamental islamçılarla sorunu olduğu, onlara dözmədiyini bildirən bir yazıçı, bir jurnalist olubdur Rafi Tağı. Müsəlman bir ailədən gələn, müsəlman bir ölkənin vətəndaşı olub da müsəlman deyiləm söyləmək qolay iş deyil. Üstəlik islam dininin bölgədə və bütün dünyada sərgilədiyi mədəniyyətin insan haqlarına qarşı olduğunu bilib, anlayıb, inanıb söyləmək kəsinliklə bir aydın, bir ziyalı vicdanını tələb edir. Rafiq Tağı isə bu aydın vicdanının diri örnəyi olmağı bacaran az sayılı jurnalistlərdəndir.\nİndi imamlarının yanında əlləri dizlərinin üstündə, oturub da böyük bir fədakarlıq göstərmiş, kafir birisini öldürübən muqqəddəs islam dininə başı ucalıq qazandırmış o ölüm elçilərinini düşünürəm. Bütün öyrəndikləri itaət olan, boyun qoymaq olan, pirə, müctəhidə baş əymək olan bu yaratıqların bu gecəki sevincini düşünürəm. Ölümü daha bir evə, daha bir ayiləyə, daha bir topluma, daha bir ölkəyə qanlı əllərinin üstündə pay aparanların bu gecəki həyəcanını düşünürəm. Vurduqları bıçaqlar gül açıb, Rafiq Tağı düşdüyü yataqdan qalxmayıbdır.\nİran İslam Respoblikasını Təbrik edirəm. Bütün din qullarını, müctəhid buyruğu qullarını təbrik edirəm. Sıra mənə düşməsin deyə susan "aydınları" təbrik edirəm. Bayramınız mübarək olsun. Biz dinsizlərin verdiyi ilk baş deyil, sonuncusu da olmayacaq, Rafiqimizi qəbul edin.\nSən getdinsə də qələmin getmədi. Biz burdayıq və sənin qələmin bu öykünün ardını yazacaqdır.\n24 Noyabr, 2011


PəhrizAcneQocalmaGörünüşİtələməkFoot HealthçeviklikXəstəliyin qarşısını almaqSaçVarisMusculatureParazitPenis enlargementDəyanətQadın gücTüstüAz snoringParlaq diş\nİnternetdəki sağlamlıq məhsulları haqqında çox sayda məqalədən ilham alan bir tibb bacısıyam. Sağlam həyat sürməyimə kömək edəcək ən yaxşı sağlamlıq məhsulları axtarıram. Baxdığım bəzi sağlamlıq məhsulları sınaqdan keçirildi və təcrübələrimi və nəticələrimi bölüşməkdən məmnunam. Texasda bir kənd mahalında tibb bacısıyam. Bir məhsuldan (AstraZeneca) başladım və indi bir çox digər sağlamlıq məhsullarını nəzərdən keçirdiyimi söyləməkdən məmnunam. Hal-hazırda bir birləşmədən istifadə edirəm: AstraZeneca Aquagen, Ginkgo Biloba və L-theanine. L-theanine, testimdə ən çox istifadə olunan əlavədir. L-theaninin təsiri qan artıq L-theanine ilə doymuş olduqda daha çox təsirləndiyini gördüm, buna görə də çox uğur qazandım.\nBeləliklə, burada AstraZeneca'nın Aquagen (Aquagen Acetate) və AstraZeneca'nın L-theanine'yi nəzərdən keçiririk. Testlərimdə, AstraZeneca'nın Aquagen'i ilə əlaqədar üç şey gördüm, bunların hamısını aşağıda təsvir edəcəyəm. 1. AstraZeneca'nın Aquagen'i çox şirin idi və demək olar ki, məni bezdirdi. 2. Bu məhsuldakı L-theanine tərkibi məni heyran etmədi. 3. Sadəcə ümumiyyətlə yaxşı L-theanine məhsulu kimi görünmədi. Bu məyus olduğumu yazdığım üçüncü araşdırmadır.\nPopulyar məhsul kateqoriyalar\nHeç bir pəhriz əvəz etməyə çalışmıram. Diyetisyenlərə arıqlamağa kömək etmək üçün bir neçə məhsulu ...\nMəhsulları süzmək üçün bu səhifədəki filtrlərdən istifadə edə bilərsiniz. Pimples, comedones və br...\nHər bir məhsul haqqında daha çox məlumat vermək üçün bu səhifəni tez-tez yeniləyəcəyəm. Bu səhifən...\nZəhmət olmasa, bir çox müxtəlif məhsullar haqqında ətraflı məlumat üçün linklər bölməsinə daxil olu...\nBaxdığım məhsulların birinci kateqoriyası məmə implantlarıdır, çünki bu, ən çox öyrəndiyim sahədir....\nBu nədir? Lamaze, "cazibədar" və "bir tanrıça kimi uyğunlaşacağını" vəd edən b...\nBütün kateqoriyaların siyahısı\nBloqumda sağlamlıqla əlaqəli digər yazıları tapa bilərsiniz. Aşağıdakı nəticələrə dair qeyd. Bu mə...\nMən klinik psixoloqam. Mən psixiatr, psixoloq və evlilik və ailə terapevtiyəm. Bu, ən yaxşı və təsi...\nHeç bir məhsul satmıram və istifadə etmək istəmədiyim məhsulları almayacağam. Bunun üçün pul qazanm...\nVarikoz damarları Varis, Xlamidiya, Sifilis, Gonoreya, Xlamidiya, İnsan papillomavirus, Neisseria g...\nMəqsədim məlumatlı bir qərar vermək üçün sizə daha çox məlumat verməkdir. Mən həkim deyiləm və bu ...\nÖzüm etdiyim məhsul məlumatı və araşdırmanı da daxil edirəm, buna görə özünüz etməlisiniz. Daha ço...\nDaha böyük bir penis qurmaq üçün ən vacib olan nədir? Sağlam bir pəhriz və məşq etmək vacibdir. Bu...\nİstənilən məhsulda nəyin olduğunu bilmək hüququnuz var. Mən həkiməm, cinsi terapevt deyiləm. Sadala...\nFemdom məhsullarına şəxsi seçimim silikondur, çünki bu çox təbii bir materialdır və həmişə bir qadı...\nZəhmət olmasa, nikotinlə birlikdə istifadə edildikdə, siqaret çəkməyin təhlükəsi və zərərləri unutm...\nHorlama son dərəcə əsəbi ola bilər və vücudunuzun hər hansı bir hissəsinə təsir göstərə bilər, buna...\nBu səhifədə, FDA və Avropa Birliyi tərəfindən təsdiqlənmiş dişlərin ağardıcı məhsullarından dişləri...\nƏn çox məhsul rəylərini oxuyur\nAnavar istifadə etdiyi məzmunda artan bir çox insanın bu çarəni və onların uğurlarından bəhs edir. ...\nYaxın zamanda ictimaiyyətə gələn çoxsaylı təcrübələrə əməl etsəniz, Saw Palmetto istifadə edən bir ...\nEtibarlı bir Erektion, Vimax açıq-aydın ən yaxşı həlldir. Bir çox məmnun müştərilər artıq potensial...\nKilo itkisinə gəldikdə, adətən, Hourglass haqqında oxuyursunuz - niyə belədir? İstifadəçilərin Hour...\nEROFORCE real gizli EROFORCE kimi yaxınlarda EROFORCE sübut EROFORCE. EROFORCE istifadəçilərin bir ...\nPsorimilk hazırda daxili bir Psorimilk, Psorimilk keçmiş keçmişdə nüfuzunu ratz-fatz artırır. Daha ...\nSayt operatoru haqqında\nHəmişə fərqli məhsullar və tərkibindəki fərqli maddələr və bədənə necə təsir etdiyini öyrəndiyim üçün bunu etmək istədim. Kilo məsələlərində insanlara kömək etmək üçün də çalışıram. Həyat tərzim və etdiyim işləri niyə sevdiyim barədə də yazıram. Mən də bir tələbəyəm və biznes və marketinq təhsili alaraq həyatımı növbəti səviyyəyə qaldırmağı düşünürəm və ümid edirəm ki, tezliklə uğurlu blogum var.\nHəmişə öyrənirəm və daha yaxşı insan olmağa çalışıram. Hər şeyim bir az var və sağlam qidalanmağa və sadə olmağa çalışıram. İdman izləməyi və ailəmlə vaxt keçirməyi sevirəm, eyni zamanda itlərimlə də vaxt keçirirəm. Həm də kitab oxumağı, film izləməyi və yoldaşlarımla birlikdə çıxmağı xoşlayıram. Mümkün qədər əylənməyi və həyatdan zövq almağı sevirəm. Filadelfiya yaxınlığında yaşayıram və daim beysbol fanatı olmuşam. Ən çox sevdiyim komanda Philadelphia Phillies-dir. Mən Cənubi Cersidə böyümüşəm və valideynlərim Delaverdəndir. Katolik məktəblərinə gedərək böyüdüm. Anam çox pulu olmayan tək valideyndir, ona görə də həmişə öz işini görməli olur.


Azərbaycan-Fransız Universitetinin nümayəndələri Fizika İnstitutunda olublar\nFransanın Strasburq Universitetinin professoru Filip Turek, Azərbaycan-Fransız Universitetinin (UFAZ) direktoru Vazeh Əsgərov və həmin müəssisənin fizika müəllimi Robin Merin AMEA-nın Fizika İnstitutunu ziyarət ediblər.\nİnstitutun direktoru, akademik Nazim Məmmədovla görüşdə qonaqlara müəssisədə kondensə olunmuş hal fizikası, optoelektronikanın fiziki-texniki əsasları, nüvə fizikası, yüksək enerjilər fizikası və energetikanın fiziki-texniki problemləri istiqamətində tədqiqatlar aparıldığı bildirilib. Alim, həmçinin qurumun beynəlxalq əlaqələrindən bəhs edib, gələcəkdə birgə əməkdaşlığın mümkünlüyünü vurğulayıb.\nV.Əsgərov isə öz növbəsində, UFAZ-ın 2014-cü ildə Azərbaycan və Fransa prezidentlərinin təşəbbüsü ilə yaradıldığını, universitetin 2016-cı ilin sentyabr ayından etibarən fəaliyyət göstərdiyini, 4 texniki ixtisas üzrə tələbə qəbulu həyata keçirdiyini söyləyib.\nDaha sonra qonaqlar Fizika İnstitutunun İnnovasiya sektorundakı müasir maddi-texniki baza ilə tanış olublar.


Qidalara uyğun xasiyyətiniz » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: 1. DonuzAlaylar az kalorili pirojnalardan başlayaraq, tomat sousunda ət kotletləriylə ağlına gələnlə doldurulmuşdur? Deməli, siz – Hər şey yeyən Donuz balasısız. Bu insanlar asanlıqla çörəklə qarpız yeyər, və makaronlar üzərinə şəkər səpər. Yeməkdə dolaşıqlıq – onların əsas xüsusiyyətidir. Bütovlükdə bu insanlar yüngüllər, azadlıqsevərlər, çalışanlar hər hansı məsuliyyətdən çəkinməzlər.


5,75 millimetr qalınlığında “HD” formatlı ekrana malik smartfon\n“BBK” şirkəti saytında “Vivo X3” smartfonu haqqında informasiya dərc edib: korpusun qalınlığı cəmisi 5,75 millimetr təşkil edir.\nSilah üçün biometrik qoruyucular hazırlanıb\n“Safe Gun Technology” şirkətindən bildiriblər ki, biometrik qoruyuculardan istifadə bir çox cinayət hadisəsinin qarşısını almağa kömək edəcək.\nYeni “iPhone 5S” smartfonunun press-fotosu internetdə dərc edilib\nAmerikanın “Apple” şirkəti çoxdan bəri öz yenilikləri haqqında informasiyanın KİV-ə “təsadüfi” sızdırılması ilə məşhurdur. Kafedə gözlənilmədən "unudulmuş" “iPhone” prototipini xatırlamaq kifayətdir.\n“Toshiba” yeni tip fləş-yaddaş istehsalına başlayır\n“Toshiba” korporasiyası Yaponiyanın Mie prefekturasında “Toshiba” və “SanDisk” birgə müəssisəsinə məxsus fləş-yaddaş istehsalı üzrə zavodda yeni sexin tikintisinə başlayıb.\n“Sony Xperia Honami Mini” smartfonunun fotosu internetdə yerləşdirilib\n“Sony Xperia Honami Mini” smartfonunun fotosu internetə yerləşdirilib. Bulanıq şəkildə yeni model “BlackBerry Q10” smartfonu ilə yanbayan yerləşir ki, bu da iki qurğunun ölçülərini müqayisə etməyə imkan verir.\n“Google” robot taksilər yaradır\n“Google” şəhər yolları ilə sərbəst hərəkət edəcək taksilərin hazırlanması ilə məşğuldur. Mənbələr deyir ki, şirkət sərbəst hərəkət edəcək quql avtomobilləri üçün komponentlərin tədarükü ilə bağlı “Continental” və “Magna International” istehsalçıları ilə danışıqlar aparır.\nAlimlər insanların fikirlərini hərfən oxumağa nail olublar\nNiderlandın Neymeqen Universitetinin mütəxəssisləri insanların fikrini hərfi mənada oxumağa imkan verən texnologiyanın hazırlanması haqqında məlumat veriblər.\n“LG Optimus L9 II” smartfonu rəsmən təqdim edilib\n“LG” şirkəti rəsmən yeni “Optimus L9 II” smartfonunu təqdim edib. Bu qurğu orta qiymət kateqoriyasına məxsus cihazlar sinfinə aiddir və satışları oktyabrda başlamalıdır.\nMobil telefonlar üçün ekran satışlarının həcmi 55% artacaq\nSensor funksiyaları dəstəkləyən və yüksək təsvir ölçüsünə malik böyük ölçülü smartfonlara artan tələbat mobil telefonlar üçün ekran bazarında gəlir artımına imkan yaradır.\nMəktəblilər üçün planşet istehsal edilir\nMəktəb mövsümünün başlanması ərəfəsində internetdə uşaq auditoriyası üçün nəzərdə tutulmuş yeni “Galaxy Tab 3 Kids” (SM-T2105-in) planşeti haqqında informasiya yerləşdirilib.\n“Ağıllı” saatlar Berlində nümayiş olunacaq\n“Samsung” şirkəti “Galaxy Gear” adlı “ağıllı” saatını sentyabrın 4-də Berlində keçiriləcək tədbirdə nümayiş etdirəcək. Bu barədə “The Korea Times” nəşrinə verdiyi müsahibədə “Samsung”un mobil bölməsinin icraçı vitse-prezidenti Li Yen Xi deyib.\nDaha tutumlu batareya ilə təchiz edilmiş smartfon təqdim edilib\n“Philips” şirkəti “Xenium” xəttinə məxsus yeni smartfonunu təqdim edib. Qeyd edək ki, sözügedən xəttə məxsus aparatların əsas özəlliyi avtonom iş müddəti ilə bağlıdır. Model “W8510” adlanır.\n“Nokia” yeni klassik “Nokia 515” mobil telefonunu elan edib\n“Nokia” bu gün baza funksiyalar toplusu ilə təchiz edilmiş yeni klassik “Nokia 515” mobil telefonunu elan edib.\nABŞ-da 10x10 millimetr ölçüsündə 110 nüvəli prosessor yaradılıb\nMassaçusets Texnologiya İnstitutunun mühəndisləri 110 hesablama nüvəsindən ibarət prosessor həllini təqdim ediblər.\n“iPhone” vasitəsilə "ağıllı" ev idarə ediləcək\n“Apple” şirkəti “iPhone” smartfonunun "ağıllı" evi məsafədən idarə etməyə imkan verən sistemi patentləyib. Bu ixtiranın müəllifi Alan Kannistrarodur.


“Naxçıvan” Universiteti - Türkiyənin Naxçıvandakı Baş konsulu “Naxçıvan” Universitetində olub\nTürkiyənin Naxçıvandakı Baş konsulu “Naxçıvan” Universitetində olub\nTürkiyənin Naxçıvandakı Baş konsulu Mehmet Emin Kiraz “Naxçıvan” Universitetində olub.\nUniversitetin rektoru, filologiya üzrə fəlsəfə doktoru, dosent Nurlana Əliyeva qonağı salamlayıb, onu universitetdə görməkdən məmnunluğunu bildirib. Rektor universitetin yaranması, fəaliyyəti və mütəxəssis hazırlığı barədə məlumat verərək qeyd edib ki, "Naxçıvan" Universiteti 1999-cu ildə Azərbaycan Respublikası Ədliyyə Nazirliyində Dövlət qeydiyyatına alınaraq ali təhsil müəssisəsi kimi fəaliyyətə başlamışdır. Universitet Azərbaycanın paytaxtı Bakı şəhərindən kənarda yerləşən yeganə özəl ali təhsil ocağıdır. Universitetdə 4 fakültə, 10 kafedra, 6 şöbə fəaliyyət göstərir.\nRektor onu da bildirib ki, “Naxçıvan” Universitetində tələbələrin yüksək təhsilə yiyələnmələri üçün hərtərəfli şərait yaradılıb. Belə ki, kompyuter mərkəzləri, müasir və zəngin ədəbiyyatlarla təchiz olunmuş kitabxana, yüksək sürətli simsiz internet, asudə vaxtlarını səmərəli keçirmək üçün özfəaliyyət qrupları, açıq və qapalı idman meydançaları tələbələrin ixtiyarına verilib.\nBaş konsul Mehmet Emin Kiraz da öz növbəsində universitetin rektorunu yeni vəzifəyə təyin olması münasibətilə təbrik edib, Türkiyə universitetləri ilə “Naxçıvan” Universiteti arasında təhsil sahəsindəki əlaqələrin qurulmasının əhəmiyyətini vurğulayıb.


Naxçıvan Qarnizonu qoşunlarında toplantı keçirilib - AranXəbər - Ən son region və Azərbaycan xəbərləri\nPosted on 12 Şubat 2019 Author aranxeber.com\tNaxçıvan Qarnizonu qoşunlarında toplantı keçirilib için yorumlar kapalı\naranxeber.com-ın İnteraza əsasən verdiyi məlumata görə, hərbi qulluqçuların mənəvi-psixoloji hazırlığının yüksəldilməsi işində şəxsi heyətlə iş üzrə zabitlərin bilik və bacarıqlarının təkmilləşdirilməsi, ixtisas hazırlığı səviyyəsinin yoxlanılması məqsədi ilə keçirilən toplantıda əsas diqqət fərdi-psixoloji xüsusiyyətlərinin öyrənilməsinə yönəlib.\nÖlkədə idxal-ixrac əməliyyatlarına nəzarət sistemi təkmilləşdirilir. aranxeber.com SalamNews-ə istinadla xəbər verir ki, Prezident İlham Əliyev ölkədə idxal-ixrac əməliyyatlarına nəzarət sisteminin təkmilləşdirilməsi ilə bağlı tədbirlər haqqında sərəncam imzalayıb. Azərbaycan Respublikasında bir sıra idxal-ixrac əməliyyatları üzrə Dövlət Gömrük Komitəsi və Vergilər Nazirliyi tərəfindən birgə nəzarət mexanizminin tətbiqi məqsədəuyğun hesab edilib. Maliyyə Nazirliyi, Vergilər Nazirliyi, İqtisadiyyat Nazirliyi və […]\nAzərbaycan Ordusunun şəhid olan yüksək rütbəli zabiti, general-mayor Polad Həşimov sabah torpağa tapşırılacaq. Aranxeber xəbər verir ki, bu barədə Müdafiə Nazirliyi məlumat yayıb. Bildirilib ki, Polad Həşimovun cənazəsi İkinci Fəxri xiyabanda dəfn ediləcək. Qeyd edək ki, general-mayor Polad Həşimov bu gün səhər saatlarında Tovuz rayonu istiqamətində döyüş zamanı qəhrəmancasına şəhid olub.


Tərtərdə hərbi hissələrdə Novruz şənlikləri davam edir - Xəbərlər - TƏRTƏR RAYON Icra Hakimiyyəti\nTərtərdə hərbi hissələrdə Novruz şənlikləri davam edir\nBayram tədbirini giriş sözü ilə açan hərbi hissə komandirinin müavini Anar Cavadov qonaqları salamlayaraq ölkəmizdə orduya böyük diqqət və qayğının göstərildiyini, əsgərlərimizin işğal altında olan torpaqları azad etməyə hər zaman hazır olduqlarını bildirib. Sonra sözü Azərbaycan Respublikası Hərbi Prokurorluğunun Ağır Cinayətlərə Dair İşlər Üzrə İstintaq İdarəsinin Kriminalistika şöbəsinin rəisi Nihad Şıxəliyevə verib. N.Şıxəliyev hərbçilərə respublika hərbi prokuroru Xanlar Vəliyevin təbrikini çatdırıb. Sonra hərbi hissə komandiri polkovnik leytenant Teymur Məmmədov, ehtiyatda olan mayor Pənah Məmmədov, Əsgər anası Arzu Məmmədova çıxış edərək əsgər və zabitləri Novruz bayramı münasibəti ilə təbrik etdilər, öz ürək sözlərini bildirdilər.\nTədbirdə çıxış edən Tərtər Rayon İcra Hakimiyyətinin başçısı Müstəqim Məmmədov xalqımızın əziz bayramı olan Novruz münasibətilə hərbiçləri təbrik edib, Tezliklə Novruz tonqallarının işğaldan azad edilmiş torpaqlarımızda qalanmasını diləyib. Bildirib ki, Ali Baş Komandanın rəhbərliyi ilə günbəgün güclənən Azərbaycan Ordusu Vətənimizin keşiyində ayıq-sayıq dayanaraq öz müqəddəs missiyasını uğurla yerinə yetirir. Bu baxımdan düşmənlə təmas xəttində hərbi xidmət keçmək daha məsuliyyətli və şərəflidir. Dövlətimiz ağır təbii şəraitdə gecə-gündüz torpaqlarımızın keşiyində dayanan əsgər və zabitlərimizə həmişə diqqət göstərir, onların xidmət şəraitinin daha da yaxşılaşdırılması üçün ardıcıl tədbirlər həyata keçirilir. Ölkəmizdə ordunun arxasında xalq, xalqın arxasında isə ordu dayanır. Bu birlik nəticəsində qəhrəman tərtərlilər düşmənə bir qarış da torpaq verməyiblər.\nTərtər Rayon İcra Hakimiyyətinin başçısı Müstəqim Məmmədov tərəfindən icra hakimiyyətinin sifarişi ilə çap olunmuş “Qəhrəman Tərtərin müdafiəsində” kitabı hərbi prokurorluğun nümayəndəsinə təqdim olundu.\nTədbirdə Novruz tonqalı alovlandırıldı, kəndirbazlar əsgərlər qarşısında maraqlı nömrələrlə, rayon mədəniyyət mərkəzinin özfəaliyyət kollektivi isə konsert proqramı ilə çıxış etdilər.


Azərbaycan Professional Maliyyə Menecerləri Assosiasiyası və “İrəli” Təlim və Karyera Mərkəzi arasında 1illik əməkdaşlıqla bağlı memorandum imzalanıb.\nMemorandum Azərbaycan Professional Maliyyə Menecerləri Assosiasiyasının rəhbəri Nuriyyə Novruzova və “İrəli” Təlim və Karyera Mərkəzinin rəhbəri Nihad Allahyarlı tərəfindən imzalanıb.\nBildirilib ki, memorandum Azərbaycanda maliyyə və menecment sahəsinin inkişafına töhfə vermək, bu sahədə kadr hazırlığının gücləndirilməsi, gənclərin daha geniş məlumat və biliklərə yiyələnməsi üçün atılan addımlardan biridir.\nQeyd edək ki, qarşılıqlı fəaliyyət nəticəsində artıq bir layihənin hazırlıq mərhələsi bitib. “İrəli” Təlim və Karyera Mərkəzi qurduğu əməkdaşlıqlar sayəsində bahalı və çox maraqla gözlənilən təlim paketlərini ödənişsiz şəkildə gənclərə təqdim etməyə davam edir. Yaxın günlərdə hər iki qurumun birgə əməkdaşlığı nəticəsində ərsəyə gələn bir neçə layihələr gənclərə təqdim olunacaq.


Yol polisi: Xüsusi zolaqlarda avtomobillərin hərəkətinə qoyulan məhdudiyyət bu gün ləğv olunur\nDİN Baş Dövlət Yol Polisi İdarəsi (BDYPİ) IV İslam Həmrəyliyi Oyunları ilə əlaqədar paytaxtın bəzi küçə və yollarında tətbiq olunan məhdudiyyətin müddətinin bitməsi ilə bağlı müraciət edib.\nİdarədən APA-ya daxil olan müraciətdə bildirilir ki, paytaxtda keçirilən Bakı-2017 IV İslam Həmrəyliyi Oyunları ilə əlaqədar şəhərin bəzi küçə və yollarında sarı xətlərlə xüsusi “Oyun zolaqları” çəkilib ki, həmin zolaqlarla may ayının 5-dən 25-dək operativ və oyunlara cəlb edilmiş avtomobillər istisna olmaqla digər nəqliyyat vasitələrinin hərəkəti qadağan olunub.\nAzərbaycan Respublikası Daxili İşlər Nazirliyinin Baş DYP İdarəsi sürücülərin diqqətinə çatdırır ki, Bakı şəhərində nəqliyyat vasitələrinin rahat və fasiləsiz hərəkətinin təmin olunması məqsədi ilə cari il may ayının 23-ü saat 12:00-dan sarı xətlərlə nişanlanmış xüsusi zolaqlarda hərəkətə tətbiq olunmuş məhdudiyyətlər ləğv olunur. /\nTeqlər : #Yol polisi: Xüsusi zolaqlarda avtomobillərin hərəkətinə qoyulan məhdudiyyət bu gün ləğv olunur,\nAzərbaycanda azad ticarət zonası nə vaxt açılır?\nNaxçıvanda İmam Xomeynin (rəh) vəfatının ildönümü münasibətilə konfrans keçiriləcək


02 Noyabr 2018 - ONN MEDİA\nCIF bazisi üzrə İtaliyanın Auqusta limanı şərtləri ilə Azərbaycanın yüngül neftinin qiyməti noyabrın 1-də 74 dollar/barel təşkil edib ki, bu da çərşənbə gününə olan göstəricidən 3,23 dollar/barel azdır. ONN media xəbər verir ki, bu barədə Trend-ə ölkənin neft-qaz bazarındakı mənbə bildirib. FOB bazisi üzrə Türkiyənin Ceyhan limanında Azərbaycanın yüngül neftinin qiyməti noyabrın 1-də 72,85 dollar/barel [...]\nNoyabr 2, 2018\tSəidə Seyidova İQTİSADİYYAT\t0\nƏrdoğandan ŞOK AÇIQLAMA: Qaşıqçının cinayət əmrini…\nTürkiyə prezidenti Rəcəb Tayyib Ərdoğan "Washington Post" qəzeti üçün jurnalist Camal Qaşıqçı cinayətini qələmə alıb. ONN media xəbər verir ki, bu barədə Türkiyə mətbuatı məlumat yayıb. O, Səudiyyə Ərəbistanının Camal Qaşıqçı cinayətində bir çox suala aydınlıq gətirməli olduğunu bildirib. "Kralın əmri olduğuna inanmıram. Əmri Səudiyyə Ərəbistanı hökumətinin yüksək vəzifəli məmurları verib", – deyə Ərdoğan bildirib. [...]\nNoyabr 2, 2018\tSəidə Seyidova Banner, DÜNYA\t0\nHəftəsonu ölkənin qızıl-gümüş bazarında QİYMƏTLƏR\nAzərbaycanda qızıl və gümüş bahalaşıb. ONN media xəbər verir ki, noyabrın 2-də qızılın qiyməti noyabrın 1-i ilə müqayisədə 28,271 manat artaraq 1 unsiya üçün 2096,6865 manat təşkil edib. Gümüş 0,6028 manat bahalaşaraq 1 unsiya üçün 25,0581 manata bərabər olub. Platinin qiyməti 56,0575 manat artaraq 1472,608 manat, palladiumun qiyməti isə 30,753 manat artaraq 1869,1755 manat təşkil [...]\nTürkiyə ordusu 124 terrorçunu məhv etdi – MÖHTƏŞƏM NƏTİCƏ\nTürkiyənin Diyarbəkir bölgəsinin Dəclə mahalında antiterror əməliyyatı keçirilib. ONN media xəbər verir ki, bu barədə Türkiyə mətbuatı yazıb. Məlumata görə, əməliyyat nəticəsində ölkənin iri şəhərlərində terakt təşkil etmək istəyən 3 PKK terrorçusu silah-sursatı ilə birlikdə məhv edilib. *** PKK terror təşkilatına qarşı aparılan əməliyyat çərçivəsində həftə ərzində 124 terrorçu məhv edilib. Bu barədə Türkiyə Milli [...]\nNoyabr 2, 2018\tSəidə Seyidova DÜNYA\t0\nDanimarka millisinin və Norveçin "Rusenborq" klubunun futbolçusu Niklas Bendtner həbs olunub. ONN media xəbər verir ki, 30 yaşlı hücumçu taksi sürücüsünü vurduğu üçün 50 gün həbs cəzasına məhkum edilib. Bununla yanaşı, o, həmçinin zərərçəkmişə 1000 funt sterlinq təzminat ödəməli olacaq. Oyunçunun vəkili məhkəmənin qərarı ilə bağlı apellyasiya şikayəti verib. Bentdner senytabr ayında taksi sürücüsünün məvacibini [...]\nNoyabr 2, 2018\tSəidə Seyidova İDMAN\t0\nATƏT-in Minsk Qrupunun həmsədrləri – İqor Popov (Rusiya), Stefano Viskonti (Fransa), Endryu Şofer (ABŞ) və qurumun fəaliyyətdəki sədrinin şəxsi nümayəndəsi Anjey Kaspşiklə birgə okyabrın 29-dan noyabrın 2-dək Cənubi Qafqaz regionuna səfərlərinin yekunu ilə bağlı bəyanat yayıblar. ONN media report -a istinadən xəbər verir ki, səfərin əsas məqsədi kimi MDB-nin Düşənbədə keçirilən zirvə görüşü çərçivəsində Azərbaycanla [...]\nNoyabr 2, 2018\tSəidə Seyidova CƏMİYYƏT\t0\nDƏHŞƏTLİ QƏZA – Avtomobil iki azyaşlı uşaqı vurdu\nGəncədə maşın iki azyaşlını vurub. ONN media xəbər verir ki, hadisə şəhərin Nərimanov prospektində olub. Gəncə şəhə sakini Abbasov Arzu Bəhram oğlu idarə etdiyi "Volkswagen Golf" markalı 10 UC 191 dövlət nömrə nişanlı avtomobili idarə edərkən yolu keçən piyadalar – 2003-cü il təvəllüdlü Allahverdiyev İslam Ceyhun oğlu və 2005-ci il təvəllüdlü Allahverdiyev Amin Ceyhun oğlunu [...]\nNoyabr 2, 2018\tSəidə Seyidova HADİSƏ\t0\nSarkisyanın yaxın qohumu səfir vəzifəsindən çıxarıldı\nErmənistanın keçmiş prezidenti Serj Sarkisyanın kürəkəni Mikael Minasyan Vatikandakı səfir postundan geri çağırılıb. ONN media qafqazinfo.az -a istinadən xəbər verir ki, bu barədə işğalçı dövlətin prezidenti Armen Sarkisyanın rəsmi saytında yazılıb: “Mikael Manisyan Müqəddəs Prestol, Portuqaliya və Maltadakı fövqəladə və səlahiyyəti səfiri vəzifəsindən azad edilsin”. Minasyan Ermənistanın Vatikandakı səfiri vəzifəsinə 2013-cü ildə təyin edilib. [...]\nTürkiyə Prezidenti Rəcəb Tayyib Ərdoğan CHP lideri Kamal Kılıçdaroğlu barəsində cinayət işinin qaldırılması üçün müraciət edib. ONN media xəbər verir ki, Ərdoğan öldürülən jurnalist Camal Qaşıqçı ilə bağlı Kamal Kılıçdaroğlunun böhtan və təhqirlərindən dolayı barəsində məhkəməyə baş vurub. Qeyd edək ki, Kılıçdaroğlu Ərdoğanın C. Qaşıqçı cinayətinin ört-basdır edilməsinə icazə verməsində və qatillərin ölkəni tərk etməsinə [...]\nAhmet Kural məşhur müğənnidən ÜZR İSTƏDİ\nMüğənni sevgilisi Sıla Gençoğluna şiddət tətbiq etdiyi iddiasıyla haqqında cinayət işi açılan Ahmet Kural üzr istəyib. ONN media Publika -ya istinadən xəbər verir ki, aktyor bu hadisədən çox böyük dərs çıxardığını deyib. O, "İnstaqram"da geniş açıqlama verib: “Çox sevmiş, sevdiyi qadını görəndə gözləri partlamış bir insan olaraq qəlbim çox ağrısa da, baş verənlərlə bağlı məndən mənfi [...]\nNoyabr 2, 2018\tSəidə Seyidova DÜNYA, ŞOU BİZNES\t0


Sakin: "Əgər insan evində sərbəst yaşamaq istəyirsə, hər iki tərəfdən qonşu ona mane olmamalıdır. İnsan istirahət edəndə, saat 10-11-dən sonra istəyir ki, rahatlıq olsun. Amma divarın o biri tayından səs gələndə istər-istəməz insanın psixikasına mənfi təsir edir”.\nMəhəmməd Musayev – İnşaat mühəndisi: "Yalnız xarici divarı 30 sm və yaxud da 40 sm inşa edirlər. Mənzillər arası divar olur 20 sm. Bu da boşluqlu kərpicdən icra olunanda səskeçirmə daha yüksək olur və narazılıqlar olur. Hətta olur ki, qonşuda biri mətbəx montaj edir, digər qonşunun evini zədələyir”.\nŞirin Şərifov – Ekspert: "Tək divar olduğunda digər qonşunun səsi başqa bir qonşuya keçmə ehtimalı daha çox olur. Standartda əslində mənzillə mənzil arasındakı hörgüdə hər iki mənzilin ayrıca müstəqil olaraq divarları olmalıdır. Və o divarlar arasında hava boşluqları olmalıdır. Bu da müəyyən bir kvadratmetr yer tutduğuna görə bunu MTK-lar bir divarla əvəz edirlər. Həmin divar isə 20-lik, içiboş kərpiclərdən tikilir”.\nMəhəmməd Musayev – İnşaat mühəndisi: "Ümumiyyətlə bu gün FHN tikintidə çox yaxşı bir nəzarət həyata keçirir. Əsasən dayanıqlılığa ciddi diqqət yetirdikləri üçün bu tip komfortverici amillərə lazımi dərəcədə diqqət yetirmirlər. Əsasən dayanıqlılığın təmin olunması üçün FHN nəzarət edir ki, bina zəlzələ dayanıqlı olsun”.


Saytın bu hissəsində Bəhai dininin təməl inancları verilmişdir. Əsas mövzular "Həzrət Bəhaullahın İlahi Əhd və Peymanı" və "Bəhai Prinsipləri"-dir. Bəhailər Həzrət Bəhaullahın yaşadığımız dövrün tələblərinə uyğun olan və bütün dünyada sevgi, birlik və sülh mühitini təmin edəcək prinsiplər gətirdiyinə inanırlar.\nBu gün həqiqi insan - özünü bütün insan irqinin xidmətinə həsr edəndir.. Hamınız bir ağacın meyvələri və bir budağın yarpaqlarısınız. -Həzrət Bəhaullah\nHəzrət Bəhaullahın Əhd və Peymanı\nHəzrət Bab (1819-1850)\n19-cu əsrin ortalarında – dünya tarixinin ən keşməkeşli dövründə İranın Şiraz şəhərində cavan bir tacir elan etdi ki, bəşərin ruhani və sosial həyatını dəyişəcək bir Müjdənin daşıyıcısıdır. O zaman İran özünün ən dərin mənəvi-əxlaqi tənəzzül dövrünü yaşayırdı. Onun Müjdəsi minlərlə insanı özünə cəlb etdi, cəmiyyətin bütün təbəqələrində böyük sevinc və ümid doğurdu. O, ərəb dilində mənası “Qapı” olan Bab ləqəbini götürdü.\nHəzrət Bəhaullah (1817-1892)\nAdının mənası "Allahın Nuru" olan Həzrət Bəhaullah XIX əsrdə bəşəriyyətə Allahın yeni İlahi Kitabını çatdırdı. Onun həyatı və Missiyası bu gün bütün Yer kürəsində getdikcə daha çox tanınmaqdadır. Milyonlarla insan daha gözəl bir dünya qurmaqdan ötrü Onun təlimlərini həyatlarına və yaşadıqları cəmiyyətə tətbiq etməyə çalışırlar.\nHəzrət Əbdül-Bəha (1844-1921)\nHəzrət Bəhaullah şəxsən qələmə aldığı Vəsiyyətnaməsində böyük oğlu Həzrət Əbdül-Bəhanı Əmrin başçısı və təlimlərinin tək səlahiyyətli Şərhçisi təyin etdi. Qeyri-adi şəxsiyyəti və bəşəriyyətə təmənnasız xidmət əzmi, Onu Həzrət Bəhaullahın təlimlərinin canlı bir nümunəsi etdi və dünyanın hər yerinə sürətlə yayılan Bəhai icmasına böyük hörmət qazandırdı..\nHəzrət Şövqi Əfəndi (1897-1957)\nHəzrət Əbdül-Bəha Vəsiyyətnaməsində Özündən sonra dünya Bəhailərinin rəhbəri və Bəhai təlimlərinin şərhçisi kimi nəvəsi Həzrət Şövqi Əfəndini "Bəhai Dininin Vəlisi" adı ilə təyin etdi. O, qeyri-adi biliyi, müdrikliyi və fədakarlığı ilə Bəhai icmasının inkişafını sistemli şəkildə irəli apardı, anlayışını dərinləşdirdi və birliyini gücləndirdi..\nÜmumdünya Ədalət Evi (1963-cü ildə yaradılıb)\nBəhai dininin dünya miqyasında inkişafı bu gün Ümumdünya Ədalət Evi tərəfindən istiqamətləndirilir. Qanunlar kitabında Həzrət Bəhaullah, Ümumdünya Ədalət Evinə bəşəriyyətin rifahına müsbət təsir etməyi, sülhü və qlobal inkişafı təmin etməyi əmr etmişdi.


İran səfirinin “səmimiyyəti” və gerçəklik – VİDEO -\nİran səfirinin “səmimiyyəti” və gerçəklik – VİDEO\nÖtən ilin son günlərində Azərbaycan mediasında İran idmançılarının Xankəndidə keçirilməsi planlaşdırılan MMA, yəni qarışıq döyüş növləri yarışlarında iştirak edəcəyi barədə məlumat yayıldı və separatçı ünsürlərlə bu əməkdaşlıq faktı İran tərəfinin növbəti təxribatı kimi qiymətləndirildi.\nHəmin hadisənin son vaxtlar Azərbaycan – İran münasibətlərində müşahidə olunan müsbət meyllərə heç cür uyuşmadığını yaxşı anlayan İranın Bakıdakı səfirliyi dərhal hərəkətə keçdi.\nSəfirliyin mətbuat şöbəsi xüsusi bəyanat yayaraq, bildirdi ki, “dekabrın 28-də Azərbaycan Respublikasının Xankəndi şəhərində keçirilən yarışların iştirakçılarının İran İslam Respublikasının İdman Nazirliyi ilə heç bir əlaqəsi yoxdur”.\nGörünür yeni il ərəfəsi olduğundan bu məsələ həmin zaman medianın gündəmindən çıxdı.\nLakin ötən həftə İranın Azərbaycandakı səfiri Abba Musəvinin Baku TV-yə verdiyi müsahibə bizi bu müstəviyə qayıtmağa vadar etdi.\nDaha ətraflı Azad İran kanalının videosunda:


Donald Tramp İrana gözdağı verdi | TRT Azerbaycan\nDonald Tramp İrana g...\nDonald Tramp İrana gözdağı verdi\nABŞ prezidenti Donald Tramp ölkəsinə məxsus pilotsuz uçuş aparatını düşürən İrana gözdağı verdi.\n21.06.2019 ~ 28.06.2020\nTramp şəxsi “Twitter” səhifəsində bir cümlə yazaraq bildirib ki, İran ABŞ-a aid PUA-nı vurmaqda böyük səhvə yol verdi.\nDigər tərəfdən Tramp Kanadanın baş naziri Justin Trudeau ilə Ağ Evdə keçirdiyi görüş zamanı mətbuat mənsublarına ABŞ-İran gərginliğinə dair açıqlama verərək deyib ki, ciddi səhv etdi İran. Pilotsuz uçuş aparatımız beynəlxalq sulardaydı, elmi olaraq bunun dəlilləri var əlimizdə. Bu şəxslər ciddi səhv etdilər, yəqin bu işi görənlər boş və axmaq adamlardır.\nTramp “ABŞ-ın İrana yönəldilmiş bir hücum planı varmı?” sualına isə “Yaxında görəcəksiniz” deyə cavab verib.\nEtiketlәr: #PUA , #pilotsuz uçuş aparatı , #Ağ Ev , #ABŞ prezidenti Donald Tramp


Posted By meneviyyat.az On 01/04/2014 @ 01:13 In HALAL VƏ HARAM | No Comments\nSual: Döymə vurdurmağın dinimizdəki yeri nədir? Bədəninə əvvəllər döymə vurdurmuş şəxs nə etməlidir?\nDəridə iynə ilə yazılmış yazı və ya çəkilmiş şəklə döymə və ya tatuirovka deyilir. Döymə bədənin müəyyən yerinə məsələn, əlin üzərinə, biləyə, çiyinə və s. yerlərə müxtəlif naxışların vurulmasıdır. Bu məqsədlə bədənin hər hansı bir üzvünə iynə və ya çuvalduz kimi ucu iti olan hər hansı alətlə qan çıxacaq qədər müdaxilə edilir. Bu zaman dəri altında yaranan boşluğa mürəkkəb, xına, müəyyən boya maddələri yeridilir. Dəri altında quruduğu zaman bir daha çıxmayacaq ləkələr meydana gəlir. Bu yolla bədənlərinə aslan, quş, çiçək və bunlara bənzər şəkillər çəkdirən, sevgilisinin, valideynlərinin adını, doğum tarixini və s. yazdıran insanlar vardır. Bizim cəmiyətimizdə nadir rast gələ biləcəyimiz bir hadisə olsa da bəzi ölkələrdə buna daha çox rast gəlmək mümkündür.\nDöymə vurdurmağın hökmü ilə əlaqəli hədislər belədir:\nHz. Əbu Hureyrədən (r.a) gələn rəvayətə görə Rəsulullah (s.ə.s) belə buyurmuşdur: “Parik (parçaya tikilmiş süni taxma saç) taxana və taxdırana, bədəninə döymə vurana və vurdurana Allah lənət etsin!” ( Buxari, Libas 86; Müslim, Libas 119)\nİbni Abbas (r.a) nəql edir ki: “Parik taxan, taxdıran, qaşlarını alan və aldıran, döymə vuran və vurduran lənətlənmişdir.” (Əbu Davud, Tərəccül, 5)\nƏbu Cuheyfə (r.a) nəql edir: “Rəsulullah (s.ə.s) ..döymə vuranı və vurduranı, faiz yeyəni, faiz yedirəni.. ləntlədi.” (Buxari, Büyu, 113; Əbu Davud, Büyu, 65)\nHədislərdən də göründüyü kimi Rəsulullah (s.ə.s) döymə vurmağı və vurdurmağı qadağan etmişdir. Yəni döymə etdirmək Rəsulullahın (s.ə.s) lənətlədiyi əməl olduğuna görə dinimizdə haramdır. Döymə vurdurmaq bir mənada Allahın yaratdığı fitrəti bəyənməyib dəyişdirməkdir. Fitrəti dəyişdirməyə yönəlmiş müdaxilələr dinimizdə haramdır. Çünki gözəlləşmək məqsədilə, dişlərin incəltmək, saç əkdirmə, bədənə döymə vurdurmaq və s. kimi fellər Allahın ən gözəl şəkildə yaratdığı insan təbiətinə, onun fitrətinə sonradan edilən müdaxilələrdir. Şübhəsiz ki, fitrəti dəyişdirmək şeytanın xoşuna gələn əməldir. Çünki Quranda şeytanın insanlara bu istiqamətdə vəsvəsə verəcəyi bildirilmişdir. “Mən onları mütləq (doğru yoldan) azdıracaq və xülyalara salacağam; onlara mal-qaranın qulaqlarını kəsməyi buyuracaq və Allahın yaratdıqlarına dəyişiklik verməyi əmr edəcəyəm”. Allahı qoyub şeytanı özünə himayədar tutan şəxs açıq-aşkar ziyana uğramışdır..” (Nisa Surəsi, 4/119)\nHaram olduğunu bilmədiyimiz vaxtlarda, bədənimizə vurulan döymələri mümkündürsə həmin üzvə xələl gətirmədən təmizlənməsinə çalışılmalıyıq. Bunu edərkən də imkan nisbətində mütəxəssis həkimlərə müraciət edilməlidir. Əgər mümkün olmazsa ciddi şəkildə tövbə edilməlidir. Ümid edilir ki bu hal bağışlanmasına vəsilə olar.\nBundan əlavə nə vaxtsa bədənə vurulan döymə dəstəmaz və qüslə mane olmur. Çünki o, dərinin üstündə deyil, altında yerləşir və bədənin bir hissəsi halına gəlir.\nYapışdırma yolu ilə dəriyə vurulan müvəqqəti döymə isə, suyu dəriyə keçirmədiyinə görə qüsl və dəstəmaza manedir.\n Xalq arasında buna nakolka deyirlər.\nURL to article: http://www.meneviyyat.az/bedene-doyme-tatuirovka-vurdurmaq-olarmi/


"Bank Respublika" Neftçilər filialında müştəri xidmətləri vaxtını uzadıb\n"Bank Respublika" Neftçilər filialında müştəri xidmətləri vaxtını uzadıb\nBiznes və iqtisadiyyat xəbərləri 24 Oktyabr 2008 13:41 (UTC+04:00)\nAzərbaycan, Bakı, 24 oktyabr/ Trend / "Bank Respublika"nın Bakıda Q.Qarayev pr. 61C ünvanında yerləşən Neftçilər filialı həftənin 5 günü saat 21.00-dək fasiləsiz xidmət göstərməyə başlayıb. Bu barədə bankın cümə günü yayılan məlumatında bildirilir. Bankın Neftçilər filialı bazar ertəsindən cümə gününədək saat 09.00-dan 21.00-dək, şənbə günü isə 10.00-dan 19.00-dək əhaliyə xidmət göstərir.\nUzadılmış axşam saatları ərzində cari hesablar üzrə əməliyyatlar, əmanətin qəbulu, kredit borcunun ödənilməsi, plastik kartlar üzrə əməliyyatlar (kart sifarişi, hesaba mədaxil, kredit xətti üzrə borcun ödənilməsi), Western Union, Contact, Migom, Travelex, PrivatMoney, Bıstraya Poçta, Xpress Money, Blizko və Allür sistemləri ilə təcili pul köçürmələri, Azercell, Bakcell, Nar Mobile mobil operatorlarının xidmətlərinin ödənilməsi, valyuta mübadiləsi kimi əməliyyatlar mümkündür.\nYeni iş vaxtı banka gələ bilməyən müştərilərin ehtiyaclarını və istəklərini nəzərə alaraq "Bank Respublika"nın müştərilərə faydalı olmaq konsepsiyasına uyğun olaraq tətbiq edilib.\n"Bank Respublika"nın hazırda 29 filialı və şöbəsi fəaliyyət göstərir. Bakıda həmçinin bankın müştərilərə həftənin bütün günləri 24 saat fasiləsiz xidmət göstərən Ofis24 fəaliyyət göstərir. "Bank Respublika"nın Əhmədli filialı, Memar Əcəmi şöbəsi saat 22.00-dək, Gəncə şöbəsi isə saat 20.00-dək əhaliyə xidmət göstərir.\nBankın digər filial və şöbələri isə müştərilərə həftənin 5 günü saat 9.00-dan 17.00-dək, şənbə günü isə saat 10.00-dan 15.00-dək fasiləsiz xidmət göstərir.


Mehriban Xanlarova: “Ata-anasıyla razılaşıb, meni qaçıracaq” – MÜSAHİBƏ - Azadlıq Xeber\nMehriban Xanlarova: “Ata-anasıyla razılaşıb, meni qaçıracaq” – MÜSAHİBƏ\n02.05.2016 / 12:18 xeber – “Mənlə evlənmək istəyən 3 türkiyəli bəy var”\nAkademik Milli Dram Teatrının aktrisası, əməkdar artist Mehriban Xanlarova Lent.az-a müsahibə verib. – Müsahibəyə ənənəvi sualla başlayaq. Yaradıcılığınızda nə yeniliklər var? – Novruz bayramı ərəfəsində keçi obrazını canlandırmışdım. Bəzi insanlar əməkdar artist fəxri adını alandan sonra pişik, siçan obrazını oynamağı özlərinə sığışdırmırlar. Utanırlar, pis olurlar. Niyə utanmalıyam ki?! Hətta teatrda çalışan gənclər mənə dedilər, “İlin keçisi” obrazını oynayacaqsınız. Elə bildilər ki, pis olaram, qışqıraram. Mən də dedim, “eh, burda nə var ki? Nə yazıblar, onu da oynayaram”. Mənim üçün rolun o qədər də əhəmiyyəti yoxdur. Rolları ifa edib, maaş almışam, ehtiyacım üçün xərcləmişəm.\n– Teatra Azər Paşa Nemətov direktor təyin olunandan sonra bir neçə həmkarınız Akademik Milli Dram Teatrının mətbəxində bir araya gələrək, şəkil çəkdirmişdiniz…\n– ( Sözümü yarımçıq kəsir…) Azərpaşa Nemətov teatra təyin olunan gün jurnalistlər mənə zəng etdilər. Mən də dedim ki, hələ indi nəsə demək olmaz. Amma yaxşı olacaq, yaxşı deyəcəm, pis olsa, pis. Mənim söz hüququm var. Məni Azərbaycandan qovsalar da, sözümü deyib gedəcəm. Yəni ölmək ölməkdi, xırıldamaq nə deməkdi? Hər zaman sözün düzünü demişəm, deyəcəm də. – Düz söz dediyinizə görə çox problemləriniz olub?\n– Heç bir zaman peşman olmamışam. Qazandığım hörmətdən, populyarlıqdan istifadə edib, köməksiz insanlara yardım edən insanam. Söhbət maddi yardımdan getmir. Məsələn, indi bu gün iki yetim qızın problemini həll etmək üçün Qobustan rayonundan gəlirəm. Adi sənətçiyəm, haqsızlığı qəbul etmirəm. Bəzən buna görə mənə “Həyasız qadın”, “Bazar arvadı” adı veriblər. Amma həmin sözləri deyən insanlar sonradan başa düşüblər ki, Mehriban efirdə onlar üçün savaşıb.\n– “Maşın şou”ya qatılmağınızla bir neçə sənətçi ilə düşmən oldunuz. – Orada düz sözü dediyimə görə mənə qarşı çox haqsızlıqlar oldu.\n– Yarışma bitəndən sonra xalq artisti Aygün Kazımova ilə barışdınız?\n– ( Bir az düşünür…) Bilirsiniz, Aygün “Maşın şou”ya gələndə mənlə görüşdü. Amma mən uşaq deyiləm ki?! Yalançı, süni salamlaşmanı hiss edirəm. Ondansa heç salam vermə da. Amma məndə yalandan salamlaşmaq yoxdur. Yarışmada olan digər iştirakçı, meyxanaçı Rəşad Dağlını isə məhkəməyə vermədim. Onu ailəsinə, övladlarına bağışladım. Bu hərəkətimlə Rəşada çatdırdım ki, biz kişi qızıyıq, adam tutduran deyilik.\n– Şou aləmində kiminlə münasibətiniz yoxdur? Ümumiyyətlə küsülü olduğunuz tanınmış varmı? – Mən heç kəslə küsülü deyiləm. Hamı ilə münasibətim yaxşıdır. Elə olub, rejissor mənə müraciət edib ki, yeni filmə kimləri təklif edirsən? Çəkinmədən həmkarlarımı təklif etmişəm. Amma mənim nömrəmi bir aktrisadan istəyiblər, o, verməyib. Yəni belə adamlar da var. Teatrda mənə pislik edən adamlarla da gülüb danışıram. Pisə yaxşılıq edən insanam.\n– Bu yaxınlarda sosial şəbəkədə “İlin yaxşıları” adlı yarış keçirilirdi. Siz də “İlin aktrisası” mükafatına namizədlər siyahısında idiniz. Amma mükafatı xalq artisti Məleykə Əsədova qazandı…\n– Mən həmin yarışda səs baxımından öndə idim. Amma sonra nə oldusa, Məleykə Əsədova seçildi. Bir yazıda da gördüm ki, prodüser Tolik mənim haqqımda nəsə yazıb. Mən bilmirəm, Tolikə nə etmişəm?! Aygünü yarışdan çıxarandan sonra mənimlə düşmən olub. Məni görəndə öpüşüb, görüşürdü. “İnstagram” səhifəsində barəmdə nəsə yazmışdı, pərəstişkarlarım da ona hücum çəkmişdi. O da sonra yazdığını silmişdi. Bu yaxınlarda da yazıb ki, inşallah, Vəfa Zeynalova ilə Məleykə Əsədova qalib olar. Olsun da. Onlar da mənim azərbaycanlımdır. Bu sözləri yazmağınla nə demək istəyirsən ki? Sən kişisən, get otur kişiliyini elə də. Arvad işinə niyə qarışırlar? Bir də ki, ay Tolik, mən sənə nə etmişəm? Düşməninəm? Nəyini əlindən almışam? Hansı bostanına daş atdım ki, başına dəydi?\n– Keçmiş qayınananız, müğənni Lalə Dadaşova Lent.az-a müsahibəsində söylədi ki, oğlunun sizdən ayrılmasına səbəb yaş fərqi deyil. – Xarici ölkədə idim, mənə dedilər, efirdə deyib ki, oğlunun məndən ayrılmasına səbəb yaş fərqi idi. Keçmiş həyat yoldaşım 1973, mən isə 1967 təvəllüdəm. Nə böyük yaş fərqi var ki?! Böyüyəm, hə nə olsun? Adam tanıyıram ki, özündən xeyli böyük bir qızla evlənib, indi də xoşbəxtdir. Lalə xanımla yenə də münasibətim var. Balaca oğlu rəhmətə gedəndə hüzrünə getdim, iştirak elədim. Mənim yerimə kim olsaydı düşmən olardı, amma mən həmin məclisdə də keçmiş həyat yoldaşımın boynuna sarıldım, qucaqladım, başsağlığı verdim.\n– Keçmiş həyat yoldaşınızla münasibətiniz varmı? – Yox.\n– Yenidən ailə qurmaq fikriniz var? – Mənlə ailə qurmaq istəyən bəylər çoxdur. Hətta elçi düşənlər də olub. Bir neçə gün öncə bir türk vətəndaşı mənə evlilik təklif etdi. İstəyir, məni alıb, Türkiyəyə aparsın. Onun təklifinə cavab vermədim. Qorxuram. Amma nə zamansa yenidən ailə qurmaq istəyərdim. Çünki istəmərəm ki, tək qalam. Qadının hər zaman bir kişiyə ehtiyacı olur. Evlilik təklifi çox alıram. Hətta biri “İnstagram” səhifəmdə mənə yazıb ki, anasıyla, atasıyla razılaşıb, məni qaçıracaq. Bunu ilk dəfə sizə deyirəm, hazırda mənlə evlənmək istəyən 3 türkiyəli bəy var. Amma onlara hələ bir cavab deməmişəm.\n– Mehriban Xanlarova nənə kimi necə nənədir?\n– Mən heç nənəyəm? Özümə nənə demirəm.\n– Nəvəniz sizə nənə deyəndə kompleks keçirirsiniz?\n– Yox, nəvəmlə harasa gedəndə deyirəm ki, mənə nənə demə. Amma əksinə, nəvəm acığa “nənə” qışqırır. (gülür) – Bir çox tanınmış sənətçilərin özlərində olduğu kimi övladlarında da uğursuz evliliklər olur. Qızınızın ailə həyatına müdaxilə edirsinizmi?\n– Qızımın ailəsində söz-söhbət olanda mən qarışmıram. Nəsə olanda da bilsəm ki, səhv qızımda yox, həyat yoldaşındadır, mən kürəkənimin tərəfini tutaram. Ayrılığa gəlincə, hər şey alın yazısıdır, Allahın əlindədir. Əgər boşanmaq məqamı çatıbsa, nəsə etsək, daş-qayanı da yığsaq, xeyri olmaz. Artıq 7 ildir ki, qızım Cəlilabadda ərdədir və xoşbəxtdir. +15


Tanınmayan dövlətlərin meydana gəlməsiRedaktə\nMüasir tanınmayan dövlətlərRedaktə\nTanınmayan və ya qismən tanınan dövlətlərin siyahısıRedaktə\nÖz ərazisinin faktiki idarə edən qismən tanınmış dövlətlərRedaktə\nŞimali Kipr Türk Respublikası Türk Silahlı Qüvvələrinin Kipr adasına daxil olması nəticəsində 1983-cü ildə öz müstəqilliyini elan etmişdir. 2004-cü ildə ŞKTR-in ərazisi formal olaraq Kipr Respublikasının hissəsi kimi Avropa Birliyinə daxil edilib. Türkiyə və Naxçıvan Muxtar Respublikası tərəfindən tanınır. İslam Əməkdaşlıq Təşkilatı Şimali Kiprə "Türk Kipr Dövləti" adı altında üzvlük verib. BMT-nin 541-ci qətnaməsi Şimali Kiprin müstəqilliyini qeyri-qanuni olduğunu qeyd edir.\nKipr Respublikası Şimali Kipri öz ərazisinin bir hissəsi kimi sayır. \nAbxaziya Respublikası 1999-ci ildən müstəqilliyini elan edib. Abxaziyanın dövlət müstəqilliyini 2008-ci il üçün 5 BMT üzvü olan dövlət — Rusiya, Nikaraqua, Venesuela, Nauru və Vanuatu tərəfindən tanınır.\nGürcüstan bu ərazinin öz tərkibində muxtariyyat kimi tanıyır. \nCənubi Osetiya Respublikası Cənubi Osetiya öz müstəqilliyini 1991-ci ildə elan edib. Hal-hazırda dörd BMT üzv dövlətlər – Rusiya, Nikaraqua, Venesuela, Nauru və üç BMT üzvü olmayan dövlət – Abxaziya və Dnestryanı tərəfindən tanınır.\nİddia etdikləri ərazinin yalnız bir hissəsini idarə edən qismən tanınan dövlətlərRedaktə\nKosovo Respublikası Kosovo öz müstəqilliyini 2008-ci ildə elan edib. Hal-hazırda Kosovanın dövlət müstəqilliyi 81 BMT-üzv dövləti və bir BMT üzvü olmayan – Çin Respublikası tərəfindən tanınır. BMT Təhlükəsizlik Şurasının 1244-cü qətnaməsinə əsaəsən 1999-cu ildən (2008-ci ildən isə bir-başa Avropa Birliyinin) bəynəlxalq idarəetməsi altındadır. Kosovanın müstəqilliyi yerli serblər tərəfindən tanınmır və onların kompakt yaşadığı ərazilərdə yeni respublikanın hakimiyyəti sıfır dərəcəsindədir.\nSerbiya Kosovanı öz ərazisinin bir hissəsi kimi tanıyır. \nÇin Respublikası (Tayvan) Çin Respublikası (ÇR və ya sadəcə Tayvan) konstitusiyaya əsasən 1912-ci ildə yaradılıb. 1949-cu ildə Çində baş vermiş vətəndaş müharibəsi nəticəsində BMT tərəfindən diplomatik dəstəyi itirir və 25 oktyabr 1971-ci ildə Baş Assambleyanın 2758-ci qətnaməsinə əsasən qurumdakı yer Çin Xalq Respublikasına keçir. Hal-hazırda 23 BMT üzvü olan dövlət tərəfindən tanınır. Qalan bütün BMT üzvləri Çin Respublikasını rəsmi olaraq dövlət kimi tanımır; onlardan bəziləri ÇR-in idarə etdiyi əraziləri de jure olaraq Çin Xalq Respublikasının (ÇXR) ərazisi kimi, digərləri ÇR-i Çin Xalq Respublikasının subyekti kimi tanımağa dair heç bir konkret mövqe bildirmədən yayınırlar. Özünün faktiki müstəqilliyi dövründə Çin Respublikası uğurlu diplomatik danışıqlar apararaq müəyyən dairələrdə ÇR ilə ÇXR-ın fərqli, iki müstəqil dövlət kimi tanıtdıra bilmişdir.\nÇin Xalq Respublikası Çin Respublikasının (Tayvanın) hüquqi olaraq artıq mövcud olmadığını iddia edərək onu öz suveren ərazisinin bir hissəsi kimi qəbul edir. \nFələstin Dövləti Fələstin Azadlıq Təşkilatı 1988-ci ildə Əlcəzairdə Fələstin Dövlətini elan edir. O zaman FAT elan etdiyi torpaqların heç birini idarə etmirdi. Bu gün isə Fələstin Dövlət İdarəetməsi (FDİ) vasitəsilə FAT Fələstinin bir çox yerlərinə nəzarət edir. Fələstin Dövləti Ərəb Liqası və İslam Əməkdaşlıq Təşkilatına üzvdür. Hal-hazırda Fələstin 125 BMT üzv dövləti tərəfindən tanınır.\nİsrail Fələstini dövlət olaraq tanımır və mübahisəli ərazilərin statusu ilə bölgüsü müəyyənləşməyənədək onu işğal altında saxlayır. \n↑ "UN General Assembly Resolution 3237". Thejerusalemfund.org. İstifadə tarixi: 2010-12-05.\nMənbə — "https://az.wikipedia.org/w/index.php?title=Tanınmayan_və_ya_qismən_tanınan_dövlətlər&oldid=6153909"\nLast edited on 25 sentyabr 2021, at 01:47\nBu səhifə sonuncu dəfə 25 sentyabr 2021 01:47 tarixində redaktə edilib.